Rilekbakna allakukang ancinik, liba-libaki untuk allakukang inovasi mae ri bisnis yang katte jalankan rikamma anne, lalang hal anne kanangna siagang pandanganna sanna panting sabak agang-agang tena na erok niisseng apaya parallu nipabajiki siagang nitingkatkan apa kulle nijalankan. Jari tena na niak loe informasi, data, siagang pangissengang, jari wajib terus appilajarak. Lalang konteks anne, katte kulle allakukang pakabajik siagang ampakamantang bisnis katte yang rikamma anne mingka tena na annongko kemungkinan kulle poeng katte lakukan assisambe, assambei bisnis siagang bisnis kuliner maraeng yang ternyata niak potensi lompo sabak lekbaki ni battui misalna iangaseng tanpa jangang sanggara siagang jangang tunu suarak ri paballi, niaka sepi iamiantu tipe bisnis kammayya anne katte jalankan, misalna coffeshop sabak ternyata target paballita rikamma anne lebih eroki mae ri coffeeshop yang pantarangan cafe suasanana, sementara coffeshop katte anne ri ruko siagang tattongko, tanapa poeng na loe munculu cofeeshop yang lompo-lompo siagang gammarak-gammarak.


Nakuai Carol Noore anjo kewirausahaanga nipakaramulai ri inovasi. Anne inivasia niak todo’ pengaruhi, battu lalang ri kalengta atau battu pantarang, kamma pendidikang, sosiologi, organisasi siagang lingkungang. Annemi sukses atau tena usahata, nicinik tommi battu ri anne inivasi nipareka, natarimaji tau jai atau tena. Kamma sekre nagaukang sekre pengusaha, akbalu’-baluki daster, jai tau angngai’i ka ga’ga ngasengi pappileangna, mingka teai naballi nasabak kakjalaki nakasiak. Njari anne pengusahayya appareki inovasi, nakuai ri anjo tau erok ammalli kua kulle niballi mingka sisting cicilik, pila’ napanaiki ballinna mingka kulleji ni cicilik sibulang, misalna allo-allo nibayarak ta’ 20 sakbu. Langsung mami sira’bukkang anjo taua erok ammalli.


Suku bugisi niaka ri Sulawesi Selatan ammiliki upacara adat ni arengi Mappadendang ni lakukan sebagai ritual untuk anrayakan allo masa paneng. Mappadendang ni lakukan ammake cara ni dengka gabahna lekbaka ni bolik ri assung siagang anggunakan bulo iareka kayu. Tujuanna battu ri ritualka anne iamiantu untuk angsucikkan gabah sebelumna anjari berasa eroka ni kanre mae ri masarakat. Punna vulo iareka kayu ni patumbuk ri assung, maka niak sakra gammarak munculuk ni lang-ngerek. Battu ri anne sakrayya, sikuntuk tau burakne akan na mulai akjoge siagang akkelong, kelongna iamiantu ungkapan rasa sukkuruk mae ri Karaeng ata’ala lekbaki na sare dalle. Anne ritual nilakukan punna hassele panen pare iareka batarak, tamae anne upacara adat biasa inja ni cinik ri Sulawesi Selatan.


Nuni punna tena niak naparek accinik-ciniki aplikasi Shopee ri HP na, niak naguppa blender jus lammoroki ballinna njari naballi’i. Napauangmi sianakna, i Rini kua lekbaki ammali blender buah ri Shopee, nikiringmi bedek, nitayang mami kurir angngerangi. Rua allo kemudiang niak tojekmi battu anjo blenderna, segang todoki Rini nasungke anjo paketna. Langsungi rolo’ na cas sekre jang, nampa nacobai. Buah pertamayya nacoba napanjari jus iareka buah naga, nasabak kamma-kammayya anne Nuni nangai dudu angnginung jus buah naga. Njari napolong-polongmi anjo buah nagayya, nampa natambai susu, nasareangi jeknek nampa na blendermi. Baganna akjappa ji anjo blenderna, ga’gai towwa ka alusukji batena akblender. Lekbakna apparek jus, nabage ruami anjo juska siagang Rini nampa na inung sambil ciccinik pilleng Korea.


Kitab Suci na agamaku agama Islam anjo Al-qur'an. Allo-allo na ku baca punna le'ba ka sholat ri balla ku. Punna angngaji ma pasti sannang mi nyawa ku, tena ku juja dudu ammikkiri masalah ku ri linoa. Annr Al-qur'an punna ri baca jai pahala na ri gappa. Punna ri hapala ki poe tambah jai mi ri gappa pahala. Isi lalang na anne Al-quran ka jai pedoman tallasak na tau a ri linoa. Anjo mi rajeng-rajeng ki angngaji. Na kulle ji ri gappa syafaat na ri akhirat ka mungko. Nakke niak tommi ku hapala sike'de surah-surah pendek na ri juz 30 a.


Ku tayang mi kanre kanreang ku battu, ku cuba mi cini ciniki keadaan na tampak nganre na Mecah Piting antu sannak jai na tau. Panno ngasengi mejanga ri tau nganre nyamang na kanre kanreang seafood langsung ri rate na mejanga na lapisik kertasan minyak kebo tena na make panne. Pelayangna poeng lekba mae, mae mi sede sibuki kodong passadiang kanre kanre na taua ri rate na mejang nga ni pare singkamma Cut The Crab antu viral ka poeng. Tatte 14.30 mi, 60 menit mi malo, mingka tena pi niak anungku battu. Nampa ri boko ku anjari jari taua niak battu. Ku kutaknang mi pelayan na , nu issengi apa na kana? “Ki tayang mi yek, sallo memang antu”, kamma mi anjo jawabanna ku tarima.


Myko hotel Mangkasarak sala sekre hotel berbintang niaka ri Indonesia, niak na anne annambai deretan hotel berbintang maraenganna, kususna ri Kota Mangkasarak. lokasina ri jalan boulevard Panakukang Mangkasarak anne na sareki nuansa mewah, klasik siagang modern. Pengunjung hotel myko na rasa nyamangna siagang tenang punna beruki antama ri lobi hotel ni tambah pelayanna siagang fasilitas niaka sannak memuaskan. Sala sekre cana na manjakan tamuna,ri setiap kamarak hotel myko nasediakan iami antu fasilitas Jacuzzi.
Salain fasilitasna tiap kamarak, myko pole na sediakan fasilitas maraeng niaka ri sekitar area hotel singkamma Gym, Sauna, Swimming Pool, Siagang lapangan bulu tangkis. Untuk harga kamarna myko annawarkan harga sesuai bintang 5 iamiantu sekitar 968.000 lalang na sekre bangi.


Nakke merintis usaha sejak 5 taung allaloa. Semenjak nakke assuluk anjama ri jamang ku siagang amminawang pelatihan magang SEO ri Jakarta Selatan Salama magang siagang praktek, alhamdulillah nakke angguppa profit 10 juta pertama battu ri web yang nakke kelola. Na lakbii gaji ku ri wattunna ngantoro yang hanya 2,7 juta sibulang.
Riolo mungkin SEO tena na familiar ri kalangan usaha. Jari persaigang relatif rendah pung siagang algoritma google yang belum ketat ri kamma anne.
Lanjut mae ri accarita usaha. Nakke memulai battu ri freelance marketing sekre travel umroh  ri Jakarta. Siagang berhasili anjari Top Agent siagang Closing jamaah paling loe.
Mingka, umroh tena na serta merta berjalan mulusuk. Niak masalah-masalah ri wattu perjalanan yang alhirna nakke ni protes. Singkatna nakke mallakma teama kamma anjo.


Nakke  sanna tena ku ngaina teh tawar
Manna mamo loe tau angngai anjjo teh tawar tenna ini seri golla kassi manna sikadde, manna nia kasiak paik na, mingka anne minumang niak manpaatna mae ri kacenggerang ta.
Niak mi antu rupa-rupanna teh akullea ni nikmati pakaramula teh gauk, teh lekleng, sanggengna teh tarik. Manna kamma anjo ia ngasenna teh akkulle ni nikmati ni ingung lalang keadang tanning. Mingka punna  angnginung teh tena pemanisna baji ni pappasangngan kana anne pore.
Teh ni inung ammake pemanis tambahang ammiliki kandungang loe kalorina, kamma mi anjo na liba angrasakang parangrak gigi siagang kalabihang battala kalengta. Kabalikanna teh tawar akulle na sareki kabajikang  mae ri kacenggerangta na sabak tenaja na tambai asupang kalori mae ri kalengta.


Kurambiak atokah kerambit battu ri Minang Kabau, tantu na. Bantuk na relatif caddi ji siagang fleksibel punna ni banding kan siagan jenis senjata tajam ka pada umum na. Mingka ri rinjo mi letak keistimewaan na (less is more). Yaa kurambiak anne kulle ni pake ni kontrol jarak tena ni parallu ni roba langkah ta, bahkan ni parek rua serangan lalang sekre gerakan kilat. Silain na anjo kurambiak todong gampangi ni bolik barak tena na cini taua jadi sessai ni gappa ri taua punna sibakji. Padahal punna ni pakei dehh kulle na parek luka lompo antu ni pake teknik teknng tarikan anjo mematekanga.


Nampa anjo poeng, kamera profesional ka antu harga na puluhan juta ri era era awalak kamera digital, resolusi na ri 4 mega pixel ji. Nampa hasselek na tena tong ja na kalah ri kamera kamera beru ri zaman kamma kamma anne. Tena tong pa ni percaya punna anjo mega pixel na tena na penting? Mingka ammake anjo sensor na sannak caddi na, ngapa na kulle Iphone na kalahkan saingan saimgan na anjo mega pixel na labbi lompo? Kah iphone atokah apple sanging menang software ki. Software na iyaa paling efisien. Software na nagabungkan jai gambarak antu ni alle secara bersamaan anjari sekre gambarak.


Anne pammatanganna maraeng kullei anjari Pannampungang je'ne, Bendungan Kuwil ane ri Sulawesi Warak anne ampatangi fungsi wisatayya. Kawasan wisata baji'ka nia rinjo appare'ki taua rinjo ningaiki. Taua awala'na nacini'ji ri medsoska, nampa riajaki siagang agangna mae rinjo nampa nacini'ki pemandanganna gammara'ki. Bendungan Kuwil anne nia' tamangna, pemandangan gammara'na, ornamen budaya, pammantangang olahraga, siagang gamarra'na alamna siagang kearifan budayana accampuru'ki, napacinikang pesona unik tena nia ri pammantangang maraenga. Ri tawang dallekang anne nia' bunga-bunga na siagang patung panari kasabaran siagang burung manguni. Bagian maraenga nia' kolam siagang patungna salapang bidadari anjo replikana legenda Tumetemdem ri Air Madidi, anjo pamantanganna singkamai khayangan rasana.


Budaya anginung kopi anne akkembang cippaki ri Indonesiayya. Tena na heran jama-jamang barista annae jai a'ngai. Barista anjo jamang jamang tau appare siagang patala' kopi baji'ka. Kanyamanganna anne kopia makin berkembangi. Kammanne jai ga'de kopia nasorongi baristayya nacini'kangi panritanna napake mesin manualna. Bahkan nasaba' kopia anne rikenalki jai tau siagang ta'ta'na riparallui appare espreso, nia' lombana appare espresso setiap tahunga. baristayya anne tena naassala appare kopi, waji'ki kullei anruppai pelanganga nabaji'. Makase're baristayya anne kullei appare' espresso, tena nassala' appare espresso nasaba' wajikki kulle naracik kopi-kopia siagang naiisengi paccampurangna. Makarua napatai pangasenganna kopia. Makatallu baristayya nasambutki pammalia ri ga'de kopia.


Juku lele anjo juku tampa’ na ri je’ne tawar. Anjo juku Lele gampangi ri isseng ka anjo kalenna licin na la’bu kelnna. Niak tong kumis la’bu na juku Lele a ri tanja na. Anne juku Lele a jai tau kanre ki ka annyamangi kasia’na nampa gampang ri pallu kulle ri sanggara kulle tongi ri tunu. Lele tena ri gappai ri je’ne ce’la na laut. Kecuali juku Lele (manyung) ka bedai purinanna anjo Ariidae. Habitat na anjo Juku Lele a ri sungai, rawa, telaga, waduk na sawah na niaka je’ne na. Manna anjo lelea kulle ji hidup ri got, selongang ri je’ne ra’masa ka lainna. Anjo lelea aktif ri allo bangngi ji. Punna patang allo anjo juku Lelea sannang ji ri tampa’na. anjo Juku Lele punna battumi musim bosi a akkulei berana’ jai.


Jari raya antu ri Pilisik Mata Kananna Alloa nakana i rate ri sekrea moncong, niak sipokok pokok rappo. Anjo pokok rappoa ka· batulang kamma-kamma anne nakana niak rapponna sibatu-batu. lami anjo nakana nikana Keruk ri Rappo Didia, Sabang ri Katingaloa, Rikbak Tallea tulia tamammoterang, niambik bokoa nitarambangi cinde nikayao boko lima . Apaji nobodoi paua anraikmi. Jari battui beng anraik anjoreng ri sekrea moncong, nacinikmi niak tojemmo nacinik sipoko pokok rappo. Mangemi naciniki, niak tojemmo irate sibatu rapponna. Na anne pappasanna tau toaya. nakana niam bik bokoi. ten a nakkulle tau a dallekanna i, Jalangang, musti bokonadongkokna niambi’ bokoi, nikayao boko lima, tena tong nakkulle nipakamma anne, ka boko lima musti, angkayaoi.


Nitarimai Ita ri tampak pakkuliang negeri paling ga’gayya ri Indonesia Timorok, jurusang komunikasi. Anne pappilajaranna lalang ri jurusanna iareka antekamma batena ngalle poto gammarak, antekamma batena apparek pilleng siagang antekamma batena accarita bajik ri dallekangna jai taua. Motereki Ita ri ballakna napuangi manggena kua niak ppailajarangna parallui nginrang kamera, sapatau niak agangta bapak kulle ni inrang kamerana. Mukona kamma anjo anne manggena Ita nasuroi Ita sibuntuluk ri MTC nganre. Lekbakna nganre niurangi mange ri toko kamerayya, nakua manggena pilei mako nak kamera tekammayya kulle nupake. Pas naciniki ballinna takbangkai Ita nasabak anu kakjalak pale dende. Mingka nakuai manggena tena nang ngapa nak yang penting nupakei appilajarak bajik-bajik. Njari moterekmi Ita ngerang kamera.


Nakke tena na kungai dudu ni kanayya sari laut apalagi angnganre langsung ri tampak na, niak sekre wattu nakke na na urangku amminro akkuliah ri tanga bangia lekbakku anjama tugas battu ri dosen. Nakke na urangku pakaramula cipuruk aklampama akboya warung niaka taksungke mingka akboyama anraik kalauk tena ku anggupa ka loemi taktongko ka lantangmi bangia.
Anjo ri lekbaka niak sekre warung taksungke iami antu warung seafood iareka sari laut, ni putuskangmi untuk  assengka ammalli jangang sanggarak na, siagang ku suro bungkusuk ni kanre ri ballaku. Sannak takbaku anciniki minyak panyanggarang na pakea sannak mi lekleng pakaleremi warna sikolak kadidiang. Mingka anjo ri wattua sannami cipurukki anjari tenamo ni jampangi, kamma mi anjo lekbakku ammalli sanggengna ri kamayya anne tenamo ku lekbak ammalli ni kanayya sari laut.


Peringatan na Maulid Nabi Muhammad SAW, ri gaukangi ri jai daerah ri Indonesia. Biasa na ri gaukangi ri peringati anjari allo lassu na nabi ta Nabi Muhammad SAW. Punna ri kota Mangkasara na sekitar na ri Propinsi Sulawesi Selatan, ri parekangi acara apparek kanre-kanreang sikamma bayao, songkolo na lauk-lauk na jai nampa ri pantama mi ri pantenga. Nampa ri erang mi ri masigi ka na kulle ri doakang riolo nampa kulle mi ri sareangi tau maraenga na anjari barakka. Anjo mi taung-taung na anne Peringatan Maulid na nabi Muhammad SAW, ri parek meriah ki na ri parekang pengajiang lompo ri jai wilayah ri Indonesia.


Bajikangngangi nicegah daripada nipakballei. Anjo peribahasayya pas ki kasiakna ri kammayya anne cuacana, kemae loe garring battuiki sisambe-sambe. Paralluki rajing akbissa lima, nginung loe-loe jeknek, maraenganna anjo kulle tongki cegah garringa punna nipabiasai kalea angnginung inungang sehatka. Tea maki bella-bellai, loe ji bahangna ri dapurukta. Salah sekre contohna iareka wedang jahe. Batena apparek gampang duduji yang penting niakji layyata, serre siagang kunyi’. Pertama ki gepreki layyata siagang serrea, nampa polong-polongi kunyi’na. Maka rua pallu maki naik jeknek sanggenna andidih nampa pantamakmi anjo layya lekbaka nigeprek, serre siagang kunyi’. Pamantangmi kira-kira 10 menit. Bunoi pepetta, tayangi sanggenna kammu’. Punna kammu’mi, tambai madu nampa niaduk. Palettekmi mange ri lalang cangkirika nampa niinung punna barikbasak.


Anne museum Balla lompoa ri paenteng ri tanggala 11 Desember taung 1973. Luasa’ na anne Balla lompoa halamanna kulle ri pare’ acara-acara lompo. Kamma acara Pramuka, acara Panaikkang na bela kalea, na acara jai lainna. Museum Balla Lompoe tena ja na bella battu ri kota Mangkasara. Luasa bangunan Balla lompoa na 1144 m2 ri pare' battu kayu jati corakna arsitektur tradisional. Niak poe teknik modern na ri siapa bagianna tantu na, sikamma passambung kayu na niak baut ri palluanna poe niak na pake bahan batu bata. Balla Lompoa anjo museum niak ri tangngah-tangngah na kelurahan Sungguminasa, Kabupaten Gowa, Sulawesi Selatan.


Hobi ku antu akkarena golo. Nakke punna hobi akkarena golok kah antu kagiatan napa gassingi kaleng ta. Niak tau anjari inpirasi ku lalang akkarena golok antumi Cristiano Ronaldo. Cristiano Ronaldo antu pakkarena golok sanna jaina tau angngissengi nampa kamma anne Cristiano Ronaldo akkarena ri club areng na Manchester United. Biasanna , nakke ku parek anne hobiku punna niak liburuk riwattu karueng. Akkarena golok ka siagang agang agang ku ri lapangan rampik na sikola ku. Punna kulle bajik bateta akkarena kulleki caraddek akkarena golok. Kulle ka sempak siagang halangi goloka bajik. Kabajikanna battu ri ki akkarena narrusuk antumi kalenga anjari gassing siagang kulle ka anggappa agang jai.


Accarita tentang ho’bi, biasana anjo accarita pakgaukangi taua, apa nangai naparek punna niak wattunna. Katte iyya apa niparek biasa? Iya ngaseng taua nassami niak ho’bina massing-massing, kamma appallu, akkarena golo’, ammaca, ciccinik, appoto, olahraga siagang maraenga pole. Biasana ho’bi nigaukangi sollanna kullei sannang nyawayya, napalannyaki streska lekbakna anjama taua. Mingka punna niak ho’bita, niak kabajikang kulle niparek ri kalengta. Punna nigaukangi ho’bia kullei najaga mentalta siagang emosita, kulle naparek sannangki, tena nipikkiriki masalayya. Maraenganna anjo kulle tongki tambai urangta singkammayya ho’bina siagang katte, naparek sibuntulukki siagang agang beru na nasungke tongi pikkirangta. Njari parallu mentongi niak ho’bita sollanna tena kibosang ri katallasangta.


Setuju ki kah punna olahraga antu punna ramai ramai ki siagang agang ta anjari labbi seru siagang tena ni tippa bosan? Singkamma mi sakring antu traveling ki, nakke termasuk ka tau na antu kulle enjoy olahraga punna ni parek rame rame. Teai arti na harusuk ki sanging niak agang ta, mingka anjo penting nakke tena ku kaleng kaleng ku ja. Selain na anjo labbi semangat, energi antu niak ri ruangan ta punna katte olahraga ramai ramai todong semakin tak motivasi ki, apalagi punna siagang ki agang agang sepermainan ta. Ulang Desember 2017 laloa, nakke siagang beberapa anak anak kantorok ka ku putuskangi erok anjari anggota ri sekre mobile app antu kerja samai siagang puluhan workout studio ri Jakarta.


Ekstrakulikuler ri sikola ya terkenal salah se're na antu Basket kulle anjari tampa' ri pasulu  hoby a, minat na bakat siswayya. Utama na ri bidang a'raga limang. Tena ji na kulle ri pasulu hoby, minat na bakat siswayya ji, kulle poe anjari pa'binayyan prestasi ri bidang non akademik ri a'raga. Ekstrakulikuler Basket poe tampa' ja erok a'pare prestasi non akademik, na kulle poe na panjari tinggi kalea na baji'ki poe psikis ka. Basket kulle tongi na jai'i karenanna basket ta na panjari salewangang kale ta. Basket poe anjari ekstrakulikuler terkenal ri sikola ya ka jai baine ngai bura'ne pakarena Basket ka.


Dr. Adi Hidayat Lc.,M.A. lassu ri tanggala 11 September 1984 ri Pandeglang Banten. Beliau anjo ustadz muda ri Indonesia. Niak pusat kajian Islam na ri kana Quantum Akhyar Institute ri bangung ri taung 2013 na niak poe YouTube ma Adi Hidayat Official tampa’ na na bagi dakwah na. Ustadz Adi Hidayat sikola formal na ri TK Pertiwi Pandeglang taung 1989 nampa lulusi’ ki anjari siswa baji’. Nampa sikola dasara na ri SDN Keraton 3 Pandeglang sanggeng na kalasak tallu nampa na lanjut ki ri SDN 3 Pandeglang ri kalasak 5 na 6. Le’ba anjo ri pantama ki ri totoa na ri Madrasah Salafiyya Sanusiyyah Pandeglang. Pondok Pesantren Darul Arqam Muhammadiyah, Garut (1997 - 2003) UIN Syarif HIdayatullah, Jakarta (2003 - 2005), S1 Kulliyyah Dakwah Islamiyyah, Tripoli, Libya (2005 - 2009), na S2 Islamic Call College, Tripoli, Libya.


Nakke lekbak anjama ri kawasan mega kuningan Jakarta Selatan singloe pingruan kalina. Taung 2012, anjama ri menara Rajawali, sebelah JW Marriot, nampa taung 2014 anjama ri menara bank danamon, rikamma anne tassambe mi arengna punna tena kusalah, lokasina hanya assisala beberapa gedung ri menara Rajawali, ri seberang mll ITC kuningan. Rua ruana elit, malahan lebih elit nibanding manara bank danamon. Nakke ri lantai 12 anjo ri wattua. Ruanganna sannak tangkasak, aromana sejum siagang wangi hehehe. Ac na pasti dingin, kamarak mandina pung mewah singkamma ri hotel. Ruangan divisi ku rapi siagang modern. Gappa view pas mengarah mae ri fly over kuningan city.
Rasanna ya pasti enak anjama ri lingkungan nyaman siagang mewah kamma anjo. Batang kalengku selalu bersih sabak nakke naung ri oto langsung tampak parkiran basmen, lanjut antamak ri lift.


Wirausaha iareka tau pajappayya usaha, nassami niak resikona sawalak atau rugi. Iamintu wirausaha parallui niak na pasadiang kabajikang mentalna, punna rugi atau punna guppai sawalak lompo. Wirausaha parallu todo’ niak sipa’ khas na kamma tinggi percayana mange ri kalengna, jai erok naparek, kullei anjama surang tau loe, siagang nangai coba apa-apayya. Sekre konci paling musti niak ri pengusahayya iareka kajujurang. Anjomi sekre paling nasawalak biasa taua nagaukang, mingka punna nijagai anjo kajujuranga lalang usahata, ki cinikiminla lompoi naik anjo usahata, nangaiki loe tau punna jujurukki. Manna kakjalak bateta akbalu’, naballi ji taua punna nangaiki, apalagi punna na issengi kua katte tau jujurukki, tena nangai balle-ballea kua sikura ji anne sawalakku, padahal anu loe mamo napanaik ballinna.


Nabi Musa ri utus ki Karaeng Allah Taala ri masa kafir na Karaeng Mesir ka anjo Fir'aun. Berkat mukjizat battu ri Allah SWT, nabi Musa AS kulle na patallang Fir'aun na bala tentara na ngaseng ri laut eja ya. Ka anjo Fir'aun sanna kafir na borro na selama na tallasak ri linoa. Na akui kaleng na anjari Tuhan ri linoa, tena kulle niak hamba na tallasak ka ri kerajaan na anjo wattu a kulle sembai Tuhan Maraenga. Sanggeng na baine na poe Siti Aisah, na bunoh tongi ka na issengi baine na na Sembah Karaeng Allah Taala. Anjo mi sanggenh na kamma anne jenazah na anjo Fir'aun anjo peringatanga ri tau erok battua punna niak tau sanna kafir na na akui kaleng na Tuhan.


Niak todo’ tamparang niak ko’langna kamma Pantai Galesong niaka ri Takalar. Kamma-kammayya anne Galesong anjari tampat napilea tau punna eroki aklampa liburang. Selaing niak ko’langna kulle kipake a’lange-lange, niak todo’ pakbangngianna njari cocoki punna mangeki kinne siagang bijangta mgaseng atau agang kantorokta. Kulle tongki cidongi naung ri kadera kuttu niaka ri rawanganna poko’ palem sambil kinikmati sa’ran bombang siagang anging pasannang nyawayya. Maraenganna anjo, kulle tongki kicinik tamparang luarakna Mangkasarak battu ri ko’lang siagang ri pakbangngianga. Niak pole iyya pondokna nakalilingi anjo ko’langa njari singkamma ki niak ri Eropa. Punna erokki nganre, tea maki mallaki, ka niakji restorangna kulle kicoba, niak todo’ wisata outbond punna erokki.


Kamma-kammayya anne, microwave anjari mi pakakkasak ballak sanna’ pokok nasabak nabali dudu taua punna eroki napasadiang atau nabambangi kanrea. Gampang duduji pole nipake, nipencet-pencetji nipilei sikura wattunki keroki sollanna bambang anne kanreta. Sanna’ jaina pappileang microwave ri pasaraka, maraeng tongi biasa niak standarka, niak anjo jai pungsina. Biasana iyya anjo kicrowave tinggia daya napake iamintu paling liba appallu daripada anjo cakdia dayana. Njari sitojengna singkammaji punna nipikkiriki. Anjo tinggia dayana kemang jai napake listrikta kingka liba tongi appallu atau nabambangi kanreta. Punna cakdi dayana sikekdeki napake listrik mingka sallo tongi sikekdek appallu. Njari battu ri papileangta ji antu pole iyya dende.


Passili battu ri suku Bugis Mangkasarak anjo ri gaukang punna erok ki bunting anak ka, ato erok ki passili bulang na baine attiananga. Biasa na passili kamma anne sikamma ngaseng ji cara na, anjo calon buntinga ato tau attiananga ri pamempoi erok ri je'ne ki ri je'ne le'ba ri sareang doa na kembang-kembang. Nampa ri je'ne ki maki siagang ngaseng na anggota na keluarga ta, sikamma bura'ne ta, ammak, mangge, daeng na andik ta. Nampa na doakang maki na kulle lancar ji prosesi na bunting ta ato attianang ta ri 9 bulang mungko. Na tena ji na jai halangan ta.


Lekbakna guppa hadiah sapeda ri wattunna SD, Ita sanging assaepeda mami punna aklampa-lampai. Nangai dudu assapedayya, manna mange ri kampusna assapedaji, padahal niak kapang 19 kilo punna mange ri kampusna battu ri ballakna. Niak sekre allo, ammakna nakioki Ita mange urangi akbalanja, ternyata mange ri toko akbaluka motorok, eroki niballiang motorok Ita nasabak kamaseangi ammakna punna nacinik anakna battu ri ballak bangngi nasabak assapedaji battu ri kampusna. Tenaja sitojengna erok niballiang motorok anne Ita, ka mallakki punna tala napakeji sallang. Ammilei tommi warna lango-lango. Lekbakna niballiang, appilajaraki tallu ngallo, carakdekmi Ita angngerang motorok. Mingka simingguji napake motorokna, pakaramulami issede’ akdongko sapeda aklampa-lampa. Nakuai ri ammakna, tena niak polusinna punna sapeda nipake, njari bajiki anginga punna bari’basak kijai. Nakua mami ammakna, memang kapang punna ho’bi, sukkaraki niroba.


Sijanji jeka Nunung siagang Aan mange akkemah ri romang Pinus Rombeng. Punna bangngi sattui jai tau mange konjo akkemah, sanggenna bangngi aha’. Sibuntulukmi anne ruayya ri a’rungang nampa surang mange ri Pinus Rombeng. Ri tangnga aganga, napamantangi Aan otoa, akkutaknangmi Nunung kua angngurako. Nakanai Aan kukaluppai erang korong pappallu jeknekku. Njari nakuai Nunung, alele tea mako, jappa maki. Niakji papallu jeknek listrikku yang penting niak paccolokang konjo mae. Nakke punna la apparekka jeknek bambang, anjoji kupake nasabak libai ti’nok jekneka. Kulle tong jaki pole appallu mie konjo punna erokki, pokokna gampang mi antu. Tenaja ki parallu korong pole punna niak ji papallu jeknek listrikku.


Mufli amminawangi siagang agang kantorokna mange liburang ri Bira, Bulukumba, akbangngi siallo. Niak kapang 20 tau amminawang, ka sekre buski aklampa. Baganna anne cuacayya tenaja na bosi njari kulleji jeknek ri tamparanga sanggenna puas. Battuna ri Bira, langsungi attunu-tunu juku ri dallekangna pakbangngiangna, niakmi ammasang tenda, niakmi kelong2, pokokna serui. Mmuko bari’basakna injo akkumpuluk ngasengi di biring tamparanga la jeknek. Nacoba ngasengi poeng pakkarenanga kamma banana boat siagang dona’-dona’. Niak kapang sampulo kali naik ri banana boat siagang ngaseng urangna. Nangai akkarena banana boat nasabak nipamattungi ri tangnga-tangngana tamparanga, mingka tenaja na bahaya dudu ka ammakeji pelampung mingka tetapki parallu hati-hati.


Anjari tau anjo lekba ka jai berhubungan siagang anne industria, nakke ku cinik Hydroponic kulle anjari bisnis menjanjikanga punna skala na lompoi. Mingka tattak ji tena na rogi punna anjo skala na sedang ji assalak jelasak ki pasarak na kah tena na ngaseng anjo daerah na isseng apa anjo sayur Hydroponic, jadi harusuk ni edukasi pasarak rodong. Kulle double jamang jamang na. Anne list nakke ku sarankan barak kulle ni tanam, Pakcoy / bok choy, anne sannak gampang na ni tanam, tena na rewel siagang kulle kassak ri cuaca panas ka. Bayam anjo tumbuh na sannak tippak na, daun na labbi cantik ni bandingkan anjo ni tanam na ri tanah, mulus.


Sebelum Indonesia tappilei untuk anjari tuan rumah Asian Games ke XVIII. Hanoi Vietnam lah ni jojjok oleh Olympic Council of Asia (OCA) iareka badan olahraga ri Asia untuk anjari tuan rumah. Sabak niak masalah internal battu ri negara vietnam ri wattua, jari OCA mengumumkan akboya sambe siagang negara maraengang siap anjari tuan rumah. Anjo ri wattua, muncul ra areng kandidat paling kassa assaing siagang Indonesia, iamiantu Tiongkok siagang Uni Emirat Arab.
Selanjutna ri tanggalak 25 Juli 2014, Indonesia menandatangani Kontrak sebagai tuan rumah siagang secara simbolis ni jojjok anjari tuan rumah ri upacara panongkokang Asian Games 2014 ri Incheon. Sempat anjari pakkutaknang untuk penggelaran Asian Games ni unduru anjari 2018, secara siklus Asian Games jatuh ri taung 2019.


Niak teori na kana anjo FIFA labbi na utamakan ji sisi bisnis na bawang. Selebrasi gol antu mi sekre momen special antu sanging ni rayakan siagang layak ni abadikan. Mingka punna anjo pemain na selebrasi tena na ammake baju na, otomatis logo sponsor utama na anjo tappasanga ri jersey na tena na kulle minawang ni abadikan. Niak tong tau ak pendapat kana insiden na anne Forlan ni sengajai ni kambing hitam kan barak FIFA kulle na pamari pesan pesan politik ka antu battu ri beberapa pesepakbola na sampaikangi wattu na selebrasi golok. Singkamma lekba ka na lakukanga Robie Fowler Frederic Kanoute, siagang beberapa pemain lainga.


Akun TikTok @accessbytay napacinikkan taua jai kulle na lampai nganre ri restoran restoran. Video tiktok na Taylor anne pakarammula battu ri jappa jappa na lappa siagang agangna nganre ri restoran. Cuma anne Taylor kodong tena na bajik kalengna, tena na kulle jappa bakkeng sabakna niak keterbasan fisik na jari ak kursi roda pi nampa kulle jappa kamae kamae, jari anne Taylor na boyai restoran anjo punnayya pajappa=ang kursi roda. Tapina, tena na gampang kamma anjo abboya restoran niaka pajjapa=ang kursi rodana. Anjo poeng kursi rodana sanna battalana 158 kilogram. Tojeng tojenganna niboyang pi pajjapa=ang khusus. Punna tena, takkulei antama lampa mae. Jai tongmi nasare “ulasan” tena na bajik, sabak tena kulle tau kamma iya antama rinjo.


Jai tau kana Bayao anjo kanre tinggi kolesterol. Niak tau kana, tau kolesterol tinggi takkullei kanre bayao apalaginna kunyikna anjo bayao aa takkulei nakaranre jai jai. Tapina, tojengji kah anjo kana bayao aa tinggi kandungan kolesterolna? . Punna katte niak memang tinggi kolesterolta , tea maki buru buru dudu alle keputusan tena ni nganre nganre bayao pokokna. Kandungan kolesterol ri bayaoa 185mg. Memang tawwa tinggi anjo punna sikamma anjo. Tapi ki issengji kah kana punna nganreki bayao naongngi kadar gula darahta punna tinggi, nampa naong tongngi resiko diabetes ka. Nampa poeng kandungan lemak jenuhna anjo bayaoa rendah ji , iyami anjo 1.6 gram ji ri kunyikna bayaoa.


Battu ri bari’basak kijai Yuli niak batulisk ri kantorokna. Biasana anne nijamai ri Jojo, mingka nasabak garringi Jojo njari tena antamak kantorok. Yuli ngaseng anjamai anjo nikuayya SPK, natulisik ngaseng kantorok maraeng eroka kerjasama siagang kantorokna Yuli, na tulisiki ngaseng surat permohonanna. Tena sallo battui Nur, erok nabali Yuli njari nakuai Yuli sisambeangki rolo’ pale’ ka erokka nganre napakua cipuruk. Lekbakna nganre, sipakrua tommi annulisik ri kantorokna. Anjo ji memang biasa niparek ri kantorokna apalagi punna awalsk taungi, anjo rong paling pokok najama sollanna la ni tandatangani anjo SPK yya punna lekbaki niparek. Punna lekbakmi anjo SPK yya, maraengmi issedek kulle najama Yuli surang Nur, kamma annulisik surat antamak, mange apparek rilis ri lapanganga punna niak pakgaukang. Biasa todo’ mange nawawancarai Bupati atau pejabat maraenga punna niak pakgaukang.


Anjo anggota TNI Angkatang Udarayya anggappai bala wattu na mantung payung ri Bandung, Jawa Barat. Kejadiaan na ri tanggala 10 November 2022 niak anggota TNI mantung ri tinggi na 1.600 bangkeng.  Erokki ri operasi tulang bangkeng patah na anne bangngia. Ri kanai anjo anggota TNI sadar ji nampa stabil na erok ri operasi bangkeng na inta. Na kana Gunawan, Kapen Kopasgat, anjo prajurit na ri rujukki ri balla garring lain ri RS Salamun battu ri RS Sentosa Bandung Central, jappa Kebon Jati. Na kana ri timbangi korban ri baliki battu ri dottoro Spesalis na korban ka. Anne kamma-kamma ya anjo anggota TNI a le'ba ka mantung battu ri mantung payung baji' mi bangkeng na kulle mi a'jappa sike'de.


Ri Brazil accini tanding Piala Linoa ri televisi na sanna baji' na. Nampa jai ki accini anjari ramei tau. Baji' tongi ka tangngah bangngi na tayang anjari tena ji na ganggui puasa ta ri tangngah allo. Utama na tena ja na perlu ki begadang inung kopi na kanre kacang manna lan'nyak ki ta'dodo ka. Anjomi tena niak ri rinne kuis erok ri tebak na biasa na baine erangi acara na siagang na pake baju tim bolayya. Tena niak jai iklan ato kuis-kuis tena na baji' ri cini punna niak bola tayang ri televisia. Ka ri Brazil inne negara na tena niak acara kammanjo.


Nakke battu ri Sangihe Talaud, Sulawesi Utara. Sebenar na anne mi antu daerah kepulauan antu tak gabung siagang Provinsi Sulawesi Utara mingka kepulauan anne tappisai bella battu ri Sulawesi Utara. Tena ja antu alat musik tradisional khas ri daerah ku kah anjo ngaseng make alat musik antu umum na ni pake misal na Suling, Trombone, Terompet, tambur, siagang gitar, nampa niak todong ukulele ni tambah poeng siagang bass. Unik na anjo ngaseng alat musik ni tiup ka ni parek battu ri bambu maka na anjo areng na Musik Bambu. Anjo alat musik na memang tena niak ciri khas na kah kulle jai singkamma na ri negara maraeng nga.


Anjari Karaeng Gowa, Sultan Hasanuddin kullei na gabung kassa'na Kerajaan-kerajaan ri Indonesia ri timoreng ka erok ri lawang anjo bangsa Belandayya. Anjomi ka kassa'na Sultan Hasanuddin, tau Balandayya ri juluki De Haantjes van Het Oosten battu ri Balanda artina Jangang bura'ne battu ri timoreng. Sultan Hasanuddin anjo Karaeng Gowa ke 16. Sultan Hasanuddin lassu ri tanggala 12 Januari 1631 ri Mangkasara. Nampa matei ri tanggala 12 Juni 1670 ri Mangkasara umuru' na 39 taung na di kuburu' ki ri Gowa. Sultan Hasanuddin poe karrasa' ki na lawang Balandayya, ka jai janji na tuntutan VOC tena na tarimai. Anjomi lassu perlawanan na siagang perang na siagang VOC.


Niak resep jangang keca' ku sanna na ngai bura'ne ku. Anjo bahang na poe tena na ja na jujah ri gappa. Bahang na jangang se're ekor, keca', saos tiram, lada, ce'la, golla, lombok, lasuna kebo, lasuna eja na minnyak sanggara. Rebus mi anjo riolo janganga sanggeng na 15 menit. Nampa sanggara mi tettere mo, tea ki sallo dudui. Nampa sanggara mi anjo lasuna kebo na lasuna eja ya, panaung mi janganga sumpaeng. Le'ba anjo tambai mi siagang ce'la, golla, keca', saos tiram na lada. Nampa aduk mi sanggeng na berubai warna na. Punna le'ba mi tambai mi lombok na tambah annyamng ri kanre siagang kanre kebo.


Piala Gubernur 2023 West Java Competition niak hadiah na sanggeng na 50 juta rupiah. Ri poster na ri sebar luasa siagang pa'pare attanding Piala Gubernur 2023 ya ri pare' ri warna kebo na eja. Lalang na anjo poster ka niak tommi anjo informasi na kulle ri gappa hadiah na sanggeng na ri angka 50 juta rupiah. Niak tommi keterangan na pemenang na ri tentukangi battu ri kategori kelompok tallu macam, pemenang se're, pemenang rua na posisi tallu. Pemenang se're na anjo anggappai hadiah sikamma piala, mendali bulaeng, piagam na doek binaan. Sedang anjo pemenang rua na tallu anggappai sikamma pemenang se'rea bedana ri jumlah doek na ji.


Sebagai ikon beruna kota Mangkasar, Masigi 99 Kubah napaccinikkangi pesonana mange ri iya ngaseng taua. Nasabak 99 Kubah nibangunga ri anne Masigika nialle battu ri jumlana asmaul husna. Wattunna nibangung anne Masigika, niak 182 M lakbusuk doek nasabak lalangna sanna’ detailna. Anjo tommi saba’ na antamaki Masigi 99 Kubah lalang ri daptar 30 Masigi unik ri linoa. Masigi nipakea anjari tampak assambayang anne loemi naalle perhatiang battu ri taua ngaseng. Anak-anak, tau rungkayya, tau toayya, dato’-dato’ka, lekbak ngasengmi kapang mange kinne angngalle poto ri dallekang atau lalangna masigika. Kubah cakdi-cakdia nakalilingi kubah lompo masigi, sanna’ gammarakna apalagi punna niciniki battu ri Anjungang Losari. Kamma tongi campurang warnana, eja cui cui, eja siagang kunyi’, injomi saba’ pila’ singaraki nicinik masigika manna battu bella.


Anne Pantai Tope Jawa niak hamparan pasiri’ na jai na luas tongi laut na. Anne pantai na niakki garis la’bu pantai na sila’bu 800 metere. Anjari luasa ki punna rinne ki akkrena je’ne. Kawasan pantai Tope Jawa anne baji’ ki punna erokki akkarena je’ne. Ka je’ne lautna tenang ji anjari aman ri ana’-ana’ ka. Tetap tongki tutu ri je’ne laut na ka tena ri issengi alam ka. Selain niak laut na niak poe jai fasilitas na sikamma balla panggung ato baruga. Punna cipuri’ ki, tea maki lussa. Anne ri Wisata Pantai Tope Jawa kulleki angnganre seafood. Kulle ki ammali juku ka’dokang na hasil jakkalana nelayan ka nampa kulle ri tunu ri rinne.


Tampilang audio visual ri hasilkang sikamma gambara' a'giok, niak tong sa'ra na nampa niak warna na. Fungsi na na sajikang Tampilang visual lalang bentu' gambara' na sa'ra anjo alat elektronik Televisi a. Na Televisi kulle ri siarkan ka battu ri jara' bella. Televisi ato Tv kalenna anjo perangkat audio visual na fungsi na kulle na sajikan informasi. Kulle tongi anjari saran accini-cini hiburan. Anjomi Televisi sarring ri panjari sarana hiburan ri wattu kosonga. Kamma-kamma anne televisia jai mi kulle ri pantama Internet ka ri televisia langsung, anjari kulle maki jai ri cini sikamma accini Youtube ato video streaming sikamma Netlfix na Disney Hotstar. Ri ngaseng balla ri linoa niak Televisi na se're paling sike'de. Ri Indonesia jai siaran televisi terkenal baji' televisi swasta ato televisi negara. Televisi swasta terkenal sikamma Sctv, Rcti, Indosiar, Trans Tv, Trans 7, Gtv na jai lainna. Punna stasiun negara niak TVRI.


Perayaan allo kalassukang na Nabi Muhammad SAW iareka biasa nikana Maulid anjari kabiasang mae ri masarakat Indonesia ni peringati tiap taung na, iami antu tepat ri 12 Rabiul Awal lalang penanggalan hijriah. Niak sekre pandangan angkana anne perayaan Maulid Nabi ni perkirakan pakaramula ni gaukan ole Abu Said al-Qakburi, iami antu gubernur Irbil ri Irak, ri masa pammarentahanna sultan salahuddin al-Ayyubi sekitarak taung 1193 M.
Tujuanna iami antu, untuk appanaik kacintaan mae ri Nabi Muhammad SAW, siagang appatingkat semangat juang kaum muslimin ri wattua, niaka terlibat perang salib melawang pasukan Kristen Eropa lalang upayana amparabukang kota Yerusalem. Ri Sulawesi selatan, tradisi maudu sanging ni gaukang inja sanggeng na ri kammayya anne, tamaena setiap daerah niak ciri kas na masing-masing iareka kreativitas lalang ri kampong na.


Punna harga pasti mi perbandingan na lurusuk ki siagang apa kulle ni gappa. Misal na katte punna budget 7 juta, mingka erok ki laptop beru antu performa gaming atokah editing, ekspektasi ta katte tena na kulle kesampaian. Laptop 5 jutaan nga poeng kulle ii lemot ni pake kerja office, bahkan accinik cinik sekali na. Lapton 7 juta relatif aman mi. Punna erok ki pengalaman mulus, laptop 10 juta lah. Mingka anne punna ni carita i office. Punna editing, bedai sede. Laptop 10 juta (antu lega punna office) tena na kulle lancarak ni pake editing video. Ki boya mi laptop antu 20 jutaan nga barak kulle ni nikmati pengalaman editing antu nyamanga.


Punna mae ri Pasuruan, tena na parallu baring-baring nasaba' anne Pasuruan nasediakan jai pilihan hotele'ka balinna lammoro'ki. Le'bana jappa-jappa ri Pasuruan, kulleki taua napalanyya'ki mangangga ri hotele'ka. Akkaramula ri siratu' ribu kullemi narasakan fasilitas nia'ka siagang nyamangmi tinroa. Hotele' Villa Surya Alam anne se'reanna hotele' kulle rikunjungi ri Pasuruan. Fasilitasna rinni nia' Wifi gratis, tv layar datar, pammantangang tinro, kamara' a'jene siagang shower. Balinna kamara' hotel rinni akkaramulai ri dua ratu' limampulo ribu. Lie Mas Hotel anne hotele' natawarkangi paka'cinikang gammaraka ri Moncong Arjuno siagang Moncong Penanggungan. Fasilitasna rinni nia' Wifi Gratis, TV, siagang dobolo' pammatangang tinro. Balinna ri Lie Mas Hotel akkaramula ri siratu' annangpulo lima ribu.


Punna eroki anrasai kopi asli iyya, memang bajiki punna ri warkop. Injo kopi bajika kasiakna, pasti niparakai bajiki battu ri paklamunganna sanggena ilalang galasi. Bajiki inne nicoba kopi injo diunruka ri masina, na nikasia injo tonasa kopita. Parallu pole nipassicocok ri kalenta, ka mana nisakbu sakbu bajiki injo kopi ri kalea iareka ammajiki kala na pakkasia. Mingka nia toda sekre sekre tau tangai. Punna tena ki cocok ri sekrea kopi ki inung, akkulle kicoba maraeng, na punna tena inja, bajiki punna ammariki. Loe ji pammileang la ni inung maraengn a kopi, nia teh injo baji tongi untuk batang kaleng ta.


Munculuk berita terkait na pakbienna pendukung untuk accinik langsung pertandingan sempak golok ri stadion ri kompetisi Liga 1 siagang Liga 2 2021. Menyikapi hal anjo, PT Liga Indonesia Beru (LIB) lekbak na rumuskan kaniakkangna haderek pendukung mae ri stadion. Riolonganna pammarentah lewa’ Koordinator Penerwpan Pembatasan Kegiatan Masyarakat (PPKM) Jawa-Bali, Luhut Binsar Pandjaitan, anyungke peluang pacinik-cinik kulle battu ri kompetisi lompo singkamma Liga 1 siagang Liga 2.
Luhut akkana anne pertandingan sempak golok kullemi ni saksikan secara terbatas siagang allena singloe 3 paraseng battu ri allena stadion. Kamma anne na kana ri allo Sanneng (11/10/2021) siagang pastina anne penerapan tergantung siagang kondisi PPKM ri wilayah na masing-masing.


Biasaki kapang appikkirik kua punna investasiki nasabak ho’biji bawang, parallupi loe wattu nipasadiang. Misalna punna ho’biki apparek lukisang, parallupi jai wattungta apparek lukisang sollanna jai tau ngai’i nampa kulle naballi tau. Kinne loe kinjai kapang taua tenapa nakasiaki apa kullea pakamallaki, mingka biasana punna nigaukangmi, sannangi nyawayya siagang kullei anjari ho’bi. Na paci’nongi pikkirangta. Punna tenapa niissengi apa ningai niparek, kulle jaki boyai ho’bita. Pertama kipikkiriki apa anjari kasannanganta wattungta cakdi, maka ruana kiciniki bajik-bajik apa kalakbiangta, lekbakna anjo ki pakaramulami sikekdek-sikekdek, punna niak wattungta kosong, kigaukangmi apa anjo anjari ho’bita. Terakhir, annemi paling parallu, kipacocoki ho’bita siagang bonena koccikangta. Teaki passai gaukang ho’bi kakjalak punna sikekdekji bonena koccikangta.


Benteng fort roterdam, benteng mudayyah ni kenali. Kapalak tembokna siagang ukkuranna biring rua meterek, warna lekleng, siagang anjulang tinggi biring lima meterek. Gerbang utamana melengkung kacinikang mewah. Sekre papan nama kayu ni parek ri bagian rateng-nganna gerbang siagang tulisanna : Fort Rotterdam. Ni baung attaung-taung ri laloa, mingka benteng anne sannak kokoh. Tena na kacinikang battu pantarang bawang mingka punna antamakki lalangna katte langsung terpesona anciniki. Punna mulaimi ni laloang gerbang utama, katte langsung accinik bangunan-bangunan toa nijaga siagang terawat bajik. Niak 16 bangunan siagang arsitektur bergaya eropa akjejerek na kelilingi rinring bagian lalang benteng. Iangaseng bagunan ammake pattongko berbentuk pelana siagang kamiringanna ciduk tarang ammake loe pakkekbu siagang tontongang.


Korong iami antu alat pappalluang parallu ni pakniak siagang ammak-ammaka ri ballak. Alat pappalluang sekre a anne loe rupanna, sala sekrena iami antu korong presto. Anne korong presto ni pake punna appalluki palluang terasa ka assingkamma dageng iareka erokki akpallu jukuk tena bukunna assingkama jukuk bolu.
Appallu dageng sanggengna lumu ammake korong presto, wattu na pakea sitangnga allo battu ri wattuna na butuhkan punna ammake ki korong biasa. Tenaja ni herang punna niak akkana kana appallu ammake panci presto leboh gakga siagang gampang na liba tiknok.
Proses appallu liba ka korong presto ammake tekanang tinggi, kamma mi anjo kemungkinan appalluki kanreang suhuna rate ri jeknek bambang. Korong presto ammake suhu lebih 100 C


Kanreang tamparang anjo kanreang riallei ri tamparanga macam juku' doang, kerang, kepiting, siagang maraenga. Tena ngaseng taua kulle ngandre kanreang tamparang, amma' hamili'ka anne tenna kulle anganre kanreang tamparang. Kanreang tamparanga anjo jai merkuri siagang bahan kimia maraengna kullei naganggu masalewanganna amma' hamilika. Wajikki ammilei kanreang tamparang amanga siagang sike'de mo nakanre. Juku' jai bahan kimia anjo wajikki rihindari siagang amma' hamilka. Anganre kerang, doang, siagang lobster nasaba' nia bahan kimia balana. Kanreang tamparang riolayya maraengna sushi, sashimi atau ceviche nia bakteri balana bala tongi ri amma' hamili'ka. Passangalinna kanreang tamparanga, assi, jangang kadamanga, alkohol, kafein, siagang susu tena riolah' baji'ka.


Niak ka ngukrangi anjo mahakarya na ayahanda Newton ri rate? Newton na formulasikan ngi anjo sekre hukum fisika ni kana Hukum ka tallu na Newton. Beberapa anjo penggiat na Fisika kulle tong na sakbuk anjo anjari Hukum aksi reaksi. Niak lekba na pukuluk mejang atokah tembok? Semakin keras ki katte ni hantam anjo mejang nga atokah anjo tembok ka, semakin pakrisik tong mi anjo kepalan limang ta ni sakringa. Anjo mi contoh na paling sederhana battu ri Hukum ka tallu na Newton. Nampa kulle ka anjo bannang eja ya antara anak ka tallu na Newton anne ni pake anjari terapi ni palanyak stress ka?.


Punna allo Juma’ki anne kantoroka liba moterek taua ngaseng ka sanggennaji tettek stangngana sampulo nrua jang kantorok. Mingka anne alloa niak ngasengi anjo buru’nea ammantang, niaki Cano, Adi siagang Nasar. Niciniki surang Daeng Ngampa’, pajagana kantoroka, eroki na konci pakkekbuka njari nakuktaknangi anjo tallua apa naparek ammantang. Nakuami Cano la mangei assambayang Juma’ ri masigik dallekangna kantoroka. Eroki moterek mingka niak kija la naparek sinampe lekbakna assambayang Juma’. Njari nakuai Daeng Ngampa’ kinne tomma pale attayang deh, surang ngaseng maki mange ri masigika ri dallekang. Aklimbang mami taua ka mani-mani ji anjo masigika. Niari mange tommi anjo appaka assambayang Juma’ ri masigi sirenreng-renreng.


Nampa kira-kira anjo baranga i lalang nakulle karewatang. Gassingka ia sabak nitoakna na kigarring. Jari akdikdik tommi bainenna mange attoa’. Na cini’na annenrenna atinna nakana, oh bapak, teamaki annganrei kanre dinging, teak tommaki naungi ri butta gassingka natabakik anging kodi. I rate nakik ri ballak akjeknek, inakkepa ampanngalleangkik. Punna kanreta takilakbusuk, bikolokangi cucunta. Jari niciniknamo anjo anak uluaya appakamma, niiri matami ri andikna, ri lagona, na nakana, Anngapa nunngapasak kamma amparutusuki tau toaya. Nakanamo lagona, Ce, ce, ce tena nakke kuerok angkana anaknaji kungai. Erang polenaji kukacinnai, nabajik kupahanna nakke angkana, teai tau lompo memang kuburakneang. Tena kuerok nakke angkana bajiknaji anakna taua nungai. Nukana antu kuburakneangi anakna natau lompo memang. Tau sl!llo rolong nipiara ri manggena. Inakke erok tongak ambalasaki.


25 taungmi nyungke ga’de-ga’de Susi ri ballakna, riolo punna moterekmi angngajarak ri kampusna, nasungkemi balu’-balukanna. Jai nabalukang bahang campuranga, niak karoppok, berasa’, sabung, minnyak, siagang loe kinja maraenga. Kinne, niakmi ruang taung pensiun, allo-allona nasungke ga’de-ga’dena ri bari’basa kinja dudui, mingka biasa tena nalangngereki punna niak paballi kioki nasabak ri dapuruki appallu kale-kalengna. Bajikna biasa niakji Niar, anaknya iareka anjamayya ri Bank. Punna liburki Niar, nabali ammakna jaga ga’de-ga’de. Nasuroi tinro allo ammakna, nakua nakkepa akjaga ma. Njari bajiki pakkasiakna Susi punna niaki issede’ Niar ri ballak, nasabak tena naballasak dudu kamase, appallu tommi, akbissa tommi, akjaga tommi. Njari punna tena namange ri kantorok Niar, ta’bagei jama-jamanga.


Nakke sanna ku hapala anne carita na Maling Kundang, anak durhaka ri ammak na sanggeng na ri kutuk anjari batu. Anne carita na battu ri propinsi Sumatera Barat, naik ammak areng na Rubayah na pakalompoi anak na areng na Malin kale-kale. Ka mangge na Malin sallo mi mate wattu na inji ca'di Malin. Riolo anne Malin anak baji' ji ampe-ampe na, le'ba pi merantau ri kampong na tau a, na anjari sukses anjo mi na kaluppai mi ammak na ri kampong na. Sanggeng na tong tena mi erok na akui ammak na , le'ba na bunting siagang baine bangsawan. Pa'risi ki nyawa na ammak na ri pakamma anjo ri anak na, ns kutuk mi Malin anjari batu Maling Kundang.


Ri pertandingan UEFA Champions League (UCL) anjo bangngia, antara Ajax vs Juventus. Yahh antu mi pertandingan ri bangngia akhere na imbangi 1 – 1, mingka ri lalang na sistem UCL terutama ri fase gugur tena ni kenal ki nai menang, seri atokah kalah (kecuali menang adu pinalti). Sistem na antu mi naik kulle cetak gol sa jai jai na lalang format pertandingan home away. Jari punna lalang 2 sikbuntuluk home away anjo ka rua rua na tum na kumpulkan gol singkammai nilai na, nahh anjo kulle mi ni lakukan sala sekre na regulasi na UEFA anjo na kana peraturan goal tandang terbanyak. Lalang na ni parek pertandingan subangngi.


Sannangi nyawana tau cinik-cinika punna jai kanre-kanreangna. Mingka biasa anjo taua mange ciccinik nipisangkai jai naerang kanre-kanreang nasabak loeji nibalukkang konjo. Mingka anne Adri surang agangna ngaseng nacokkoi anjo ca’ma-ca’manga ri battangna, lalangna bajunna. Njari punna niciniki kammai ngaseng tau teanang. Pakaramulana mallak tonji ri anjo pajagayya, mingka nikarek tojeki tau teanang ka bipabe’bengji antamak. Kulleki kipinawangi batena Afri ngerang kanre-kanreang, nasabak punna ri tampak pertandingangki ammalli biasa kakjalak dudu batena akbaluk. Kullei pole tallu kali lappa’na ballinna pantarak. Njari loe dudu nasawalak. Bajik punna ki cokkoi, yang penting tena na issengi anjo pajagana konjo ka punna na issengi napisangkaiki antamak.


Sejarahna anne Bantimurung riolo na ri sareangi ri penguasa na kerajaan Simbang yang ammenteng ri awala na taung 1700, anjo arenna Karaeng Simbang. Luar biasa na, anjo je;ne naung ba Bantimurung umuru na sikamma 320 taung mi. Bantimurung niak artina anjo sa’ra gegere je’ne. Na anjo Kerajaan Simbang anjo Kerajaan na bergabung lalang persatuanna adat lima Kerajaan ato ri kana Toddo Limayya Ri Marusu. Anjomi anjari cikal bakal na ammenteng kabupaten Maros tempa’ wisata na je’ne naung Bantimurung. Anne je’ne naunga tinggina 15 metere na la’ba na 20 metere ri aliri debit je’ne 500 I/s. Anne je’ne naunga tena na pernah kalotoro’ na mengalir terusu’ je’ne na taung-taung na. Anjomi tena na heran anne tampa’na anjari balla ri palla-palla.


Mixue, waralaba assala China ammalu es krim siagang inungan viral anne jai tau sukaki ri Indonesia nasaba' lammoro'ki ballinna siagang nyamangi rasana. S'ere es krim mixue antu balinna sagangtuju ribu rupiah. Lammoro'na balinna mixue anne kullei anggala siagang waralaba lainga singkammayya mingka kajjalaki balinna. Pakkutaknangna anggapa anne mixue kullei lammorok balinna? mixue kullei nautungi ongkoso appare anne nasaba' mixue a'baungi rante mappare kale-kalenna siagang naatoro kale-kalenna proses mappare bahang bakuna, gudagna, siagang logistikna. Anne batena nassai ammolong calon wali makatallu siagang najagai balinna logistikna anjari tuna. Mixue antu tena nassulu jai doe'na ammake promosi. Apaseng, mixue anne jai kenalki ri media sosial, jai tau appanasarang naboyai mixue manna tena ammasang iklan.


Radio le'ba mi na jappai proses perkembangan sallo mi sebelum na anjari media komunikasi massa kamma-kamma anne. Berka' tekunan na tallu tau cara'de anjo antara se're tau ahli teori ilmu alam arenna James Maxwell kulkei na gappa rumus sanna susah na anjo kullei na panjari gelombang elektromagnetis anjo gelombang ri pare ri gelombang radio na televisi ri taung 1865. Taung 1896, se're ilmuwan Italia, Guglielmo Marconi na gappai temuanna ri telegrad nirkabel na pake rua sirkuit. Alat na gappayya anjo anjari awala na ri pa'pake na teknologi ri pare na radio. Awala na sinyal na gappai na kirimkangi ri jaringan nirkabel anjo kurangi ri 10 mil.


Antamak bulang puasa, jaimi tau napasadi apa-apanna, sibulang puasa, ammalli memangmi bahang pokoka ammak-ammaka ngaseng nasabak punna erokmi lappasak biasa kakjalakmi. Nakke punna antamakmi puasa, talakko parallu kuballi. Anjo todo’ talakko ga’gayya. Niballiang tommi anjo ammakku sollanna sannangi. Ka punna talakko nisareangi, bajiki loe amalakta nasabak napakei assambayang. Punna manggek baju koko iyya biasa kusareangi, baju koko kakjalaka sikekdek, siagang lipa’ punna niak. Njari anjo bajua kulle napake mange tarawe surang todo’ anjo lipaka. Punna andikku sandalak biasa nakeroki iyya surang baju sekre, ia todo’ ji ammilei iyya, kupaunaji kua tea mako kakjalak dudua ndik. Njari guppai baju siagang sandalak sekre napake mange lappasak.


Perdagangan mata uang nga ri dunia virtual antu mi areng na crytocurrency. Anne apa apa yaa kulle ni buntuluk ri aplikasi binance, toko crypto, pintu, indodax, trusr anjo aplikasi indonesia cryptocurrenchy. Ni manfaatkan mata uang na ni sambei labbi bajik atokah konsekuensi na karogian na kulle ni tanggung tergantung hangka pendek atokah siagang jangka panjang erok ni parek. Nakke ku sare ki contoh pertukaran mata uang nakke ku baluk kan USDT (doek dollar virtual) nampe ku balli ALICE posisi na alice alling na 46 dollar, anjo mi nakke ku balli alice ri harga 46 dollar. Anjo wattu ke rolo na harga na alice makin meningkat ki ri posisi harga alice antu 49.5 dollar antu mi katte ni balukkangi alice kesluruhan na.


Lompat tali niaka terbuat battu ri gatta mungkin anjari salah sekre karenang tradisional akkullea na lakukan anak-anak Indonesia ri beberapa wattu allaloa. Anne karenang kulle melatih kelenturan kale ta, siagang pastina sannak bajik untuk kesehatan. Kamma anne tali terbuat battu ri gatta mungkin tena mo ni ciniki, mingka lompat tali iareka ni kenal poeng siagang olahraga skipping biasa anjari latihan mae ri olahragawan ri kamma anne.
Sikuntung tau mungkin na gampangkan latihan lompat tali skipping, padahal olahraga sederhana sekrea anne mungkin lebih efektif ni bandingkan jenis latihan kardio maraenganna. Niak laporan penelitian poeng angguppa kenyataan kana paraia niaka allakbusi 10 mani’ lompat tali setiap allo salama 6 minggu menunjukkan peningkatan kebugaran siagang kesehatan jantung paraia singkamma siagang paraia aklakbusuka 30 mani’ lari jogging untuk wattu assingkamma.


Ammak ku anjo pabalu jangang geprek ri balla ku. Sallo mi a'balu-balu wattuku ini ca'di. Anjari pabalu anjo salah se're warisang turun temurung battu ri nenek ku. Na ngai mentong a'pallu a kanre-kanreang. Anjo mi na jai mi balukang kanreang na gaukang battu na ji muda. Anne mi kamma-kamma ya ammak ku a'balu tommi ri balla ku jangang geprek. Jai tommi paballi langganan na ammak ku, ka niak mi 20 taung a'balu balu kanreang. Pernah tongi a'balu Coto mangkasara. Tapi 5 taung ji a'balu nampa na sambeang mi poe a'balu Bakso. Tapi anjo wattua tena jai paballi na ka niak tong pabalu bakso ri dallekang lorong ku.


Mesin sassa na ammak ku ri balla niak mi 10 taung na pake sanna awet na na pake assassa allo-allo. Anjo merek na LG, kassa mentongi mentong ri pake anjo barang-barang na LG ya. Anjo mi ammak ku wattu na ammali mesin sassa merek LG mentong na keroki manna mamo kajjala ki. Jai poe kelebihan na sikamma hemat listrik ki ka rendah ji watt na. Mesin sassa ya mentong sanna na bantu na tau a a'sassa ri balla ka tena na parek mangngang ki assika limang baju ta. Apa poe ri balla ku jai tau, ka andikku appa mentong. Punna ri sassa limangi baju a, na parek berdarah tommi limanga nampa jai wattu ta na buang.


Tari Wali antu mi jenisik tarian suci, antu ni pentaskan ri bagian lalang pura (jero). Niak jai tarian antu antama ma ri lalang jenisik na tarian wali aa anne. Niak beberapa contoh na antu mi rejang, baris, pendet, sanghyang, dedari, siagang barong. Niak tong Tari Bebali, anne tarian nga tena na singkamma sakral na tarian anjo wali sumpaeng, mingka kategori na tarian sakral tong ji. Lekba mi ni mulai antu sifar na hiburan, umum na bantuk na sendratari drama. Anne tarian nga kulle ni pentaskanri bagian tangnga na pura (madya). Contoh na tari tarian antu antama mae ri lalang jenisik na tari bebali antu antara na topeng sidakarya, gambuh, siagang wayang wong.


Cara supaya tena na kacanduan game iamiantu pakalere konsol battu ri kamarak. Punna lekbak akkarena online ri kamarak biasana sannak beresiko untuk takkaluppa mae ri wattua. Punna akkarena ri kamarak, siallo bujuruk akkarena tena na kasiak. Jari parallu ki sannak ati-ati battu ri karena game ri kamarak, rentang sikali untuk kebablasang.
Apalagi loe tau sanggengna lantang bangngi begadang untuk akkarena game. Kamma mi anjo, usahakan boliki ngaseng alat-alat game ri pantarangang kamarak. Supaya karri na alle anjo perangkat game. Salain anjo punna perangkat ni bolik lalang ri kamaeak, katte gampang terhasut akkarena game, siagang appareki katte kulle takkaluppa loe hal maraeng kulle ni gaukang, tanpa harus allakbusuk karena hape berjam-jam jari katte matangta anjari mangngang siagang risiko na taba garring mata.


Pak lebai iamiantu sekre guru agama niak ammantang ri biring binanga ri daerah Sumatra Barat. Sekre wattu, ia angguppa undangan pesta battu rua tau assingkamma parangna tau kolomanyang. Pak Lebai pusing, tereanga erok na mangei untu na battue pestana sabak anjo pestana appadang wattunna mingka assikabellai. Punna ia mae ri undangan pertamayya, iamiantu ru kanjonganna binangayya, patanna ballak pasti na sarei ruang kayu ulu tedong. Mingka, beritana anjoeng tena na gammarak pallu-palluna. Siagang ia poeng tenaja terlalu assisseng siagang patanna pakgaukang. Punna ia battu ri undangan makarua, ia pasti annarima sekre ulu tedong. Mingka ia sanna sissengna siagang patanna pakgaukang siagang terkenal bajik.
Pak Lebai kemudian ammoterek ri baklenganna binangayya, ampinawangi tau maraenga, battuna anjoeng ah.. ternyata lekbakmi pestana. Sikuntung tamu ammoterekmi tenami ri tampak. Siagang kanre-kanreang lakbusuk ngasengmi. Pak Lebai langsung na gayung lepa-lepana mae ri pesta sekrea. Kanjo poeng assingkamma.


Pallu na Basa artina masak na kuah. Inne kamma kammai pabalu Pallubasa ngaseng na balukang mi Pallubasa na siagang daging tedong na isi battang tedong kabusu ri balla kanrena. Pallubasa sikkamma Coto mangkasara isi lalangna poe daging tedong na isi battangna tedonga. Cara ritununa injo daginga ripallui wattu sallo, punna lembe’mi ri potongmi ca’di ca’di nampa di pantamma battu ri mangko’ka. Riolo Pallubasa siagangi daging tedong sirloin na tenderloin ri kanre ji sikamma Purinanna Kerajaanga. Punna tau rawayya tena na kanre siagang daging tedonga, na kanreji sikamma isi battangna tedonga. Kamma-kamma ya anne jai na mo pabalu pallubasa macam-macam jenis na.


Jari anne mixer ka na balli ammak ku wattu inji anak anak balita nampa kamma kamma anne umuruk ku nakke ri angka 20 an mi. Ni cinik memang singkamma inji kana beru kah ammak ku nakke sannakkkkk na ngai ra pa rappi rappi barang barang na, tojent tojeng na jagai punna niak barang na tena kulle rantasak, anjo todong ammakea tena na rantasak. Sanggeng na kardus na niak inji nahh guys hahaha. Nampa misalkan niak pinduk ta erok nginrang langsungi na tolak malah ammak ku rela parekkangi kanre jawa dari pada na pinrangngan ngi anjo mixer na mae ri taua hahaha.


Entokka anne sikkedeki singkammaya jangang kamponga, jepekki siagang tena najai kulikna sangkamma jangang broiler. Rasana anne entokka nyamangi siagang jarang-jarangi anne kanreanga. Entok kullei ripare anjari jai kanreang, salah se'rena anjo kalio. Kalio anjo sikeddeki sangkama siagang rendang. Kalio anne kanreang labbi ammasak ribandeng rendang. Kalio anne punna anjarimi ragina cokla' kadidiang, jai kalukuna siagang nyamamgi bauna. Kalukuna anne nipareki niparokki rodong nampa ritumisiki sanggena ti'no na harungi bauna. Entok ripakea anne se're kilo nasaba' assina sikkedeki. rampane anne kanreanga anjo lasuna eja, lasuna kebo, kunyi', lombo' eja, marica, samiri, sagang, laja, siagang sarre. Riassengna anne bahang ripallu siagang je'ne santang ri komporo'ka sangenna pu'pusuk mki je'nena nasaba anne kalioa kantala'ki teksturna.


Ri wattunna serangang covid-19 pakaramula bajik bajik, siagana sikikdi-kikdi pakaramula jamang normal ammotere mingka parallu ni kabiasang gau beru ni kana new normal, siagang parakamula bajikna kondisi perekonomiang ri Indonesia.
Rinni ri kota mangkasarak ri naungna angka kasus Covid-19 loe battu ri kalangang anak muda ri kota mangkasarak anyungke cafe iareka tampak paccidong-cidongang beru. Assingkamma lekbaka ku cinik iami antu  patanna cafe ri wattunna beru anyungke angundangi tahu food blogger untuk na nilai menu ri sikuntung kanre kanreang na balukang.
Anne food blogger matu-matunna iami antu na saeri informasi mae ri para paballia untuk na pinawang sosial mediana, bajik antu fesbook iareka instagram. Ri lalang sosial mediana niami na paccinikang ki menu na, tanjakna cafena siagang biasana na paccinakangki hargana.


Salah sekre kanreang tala kungai iareka jengkol. Tania nakke tonji tala ngai pasti, loe tau teai nganre jengkol ka nakua kodi kasiakna. Punna nakke iyya tala kungai nasabak kasiakna mara-maraengi kusakring, terasaki pole, njari teaja kanrei. Loe memang tau mallak memangmi angnganre jengkol nasabak niak riolomi ri pikkiranna kua bottoki siagang passei kasiakna. Sallo tongi poeng mantang ri bawayya anjo bau’na. Punna antamakki takmea ri wc yya, parrui pasti. Padahal jengkol loe kandungang vitamin A siagang C lalangna. Anne vitamin ruayya kullei naewa radikal bebaska passabakkanna naung daya tahang kalea. Anjari pakaramula memang maki kinne, angnganre jengkol aplaagi puna tena bajik pakkasiakta.


Niak rinne sekre rua kanre kanre khas ri daerah ku , antu katte kulle ja ni buntuluk punna katte mae battu liburuk mae ri Lombok. Plecing Kangkung antu mi pallu palluang khas Indonesia antu battua ri Lombok. Plecing Kangkung antu todong ni parek battu ri kangkung ni rebus nampa ni sajikan lalang keadaan dingin mo siagang segar ki ammake sambat tomat, antu ni parek battu ri Cabai Rawit, cekla, terasi, siagang biasa todong ni sare tetesan jeruk limau. Ayam Bakar Taliwang antu sala sekre na kuliner andalan na masyarakat Lombok antu jai ni isseng tau ri Indonesia. Ayam Taliwang anne lekba mo pasti makanan khas Lombok antu paling jai ngissengi. Coba mi anjo jangang nga Taliwang tunu. Wiuhh rasa na passe passe nyamang.


Gagang Rencong nga anne na tabai battang ku, sementara mata rencong ri lalang sarung na antu ni selip miring sikedde na kennai pangkal paha ku. Nakke ku sakring tena ku nyaman, anjo mi nakka ku kutaknangi anjo. Mingka nakke tena ku buntuluki jawaban na, kah sarikbattang ku tena tong na isseng ngi. Niak sekre tokoh adat ri lembaga Mahkamah Adat Aceh (MAA) akherena na jawab ki rasa penasaran ku. Nampa anjo ka rua rua na versi jawaban ku anne antu mi jawaban na sekian taung laloa nakke ku tulisik ki poeng moterek antu ku ukrangi yaa ji lalang pak ngurangan ku.


Salah se'rena bahan seafoodka jaia ringgaiki taua anjo doang. Doanga anne jai kasia'na siagang anjari assala'na proteinga. Kaparalluangna protein taua maraengi. Tau mudayya siagang dewasayya bura'nea parallui duaratu' gram protein siallo kullei pirassikang ri tallu kali anganre. Ikanneng remajayya siagang tau tuayya bainea parallui siratu pitumpulp gram protein siallo kullei pirassikang lalang rua kali anganre. Bahanna anne doang balu'ka doang, lasuna kebo', mayones, ce'la, marica kebo bubbuk, patussuk sate, mi tallo' le'bakka ripallu, je'ne, tarigu bumbu, minya' sanggara. Batena ripare' ripolongi doanga nampa ricampuru'ki siagang bumbua. Nampa anne doanga ritussuki, nampa ribalutkangi siagang mi pallu. Nampa terigu bumbu siagang je'neka riadu'ki sanggenna rata. Ri callo'ki patussukna doanga ri campurangna tarigua, Nampa risanggara'ki siagang minya' bambanga sanggenna matang, riangkatki kullemi rikanre.


Inne seafodka tena simata-mata nikanre. Manna mamo nia kamma appareki sashimi, na kanre mata kamma ri Jepang iaereka Korea. Mingka loe tongi injo seafod ka niolah anjari kanrea-kanreang khas ri daerah iareka negara iyya. Kamma punna ri Indonesia nia kanrea kanreang Tekwan na pempek battu ri Palembang, inne battu ri juku tenggiri, kammami pole otak-otak injo biasayya nikungi battu ri Mangkasara. Kamma kamma iyya inne, loe mi olahanna injo seafodka na nipaccupuru ri kanreang maraega, kamma: nasi goreng, ramen, campai, mie titi, tomyam na urang urangna. Kammami pole injo seafod ni ola kale kalea, loe tongmi, kamma: cumi bakar, udang tumis, ikan bakar, na urang urangna.


Nakke siagang  bainengku ni ngai aklampayya nganre-nganre, punna mange ri restorang sampang erokma appesang kanre-kanreang iareka minumang, biasana ni perhatikangki areng-arengna siagang gambarakna, punna ku ciniki gambarakna sannak gammarak manarik paccinikku siagang bainengku, tena na loe pakkutanangku mae ri palayangna ka sannami kaissengang kana antekamma bentuk siagang tanjakna anne la ku pesanga.
Anggapa na akkule ku isseng, iami antu karna anjo restorang ku tampakia ammake jasa food styling, anjari sebelumna niak pesanangta ni issengmi ni bayangkang kana kamma anne tanjakna.
Tena na sambarang anjari food styling, haruspi na kuasai ilmu fotograpi siagang niak pendidikan jurusan tata boga, siagang parallu ammake jiwa seni tinggi, ka hasil jamangna berupa foto-foto menarik untuk ni paccinikang mae ri calong paballia.


Ri pertama kaliku appakaramula usaha anne m tronik assipakrua kakangku, sukses biring sitangnga dekade sebelum akhirna nakke tongko anjo pung tania karna pailit, mingka kasibukangku organisasi siagang SBMPTN.
Pinruangna nakke ampakaramula usaha anjo anjarikan ekskul student company sebagai kendaraan bisnis ku. Untung loe siagang liba, mingka ammotek poeng, hanya kulle tercapai punna ammake kerjasama yang bajik.
Makatallu nakke ampakaramula usaha iamiantu jasa web development akrua siagang urang bajikku. Setelah sitaung akdakka sama-sama, akhirna katte niputuskan appisah kampus. Nakke berusaha lanjutkan sendiri. Usaha yang masih jalan sanggengna ri kamma anne iamiantu platform e-learning. Anne poeng assingkamma, mulanna co-founderna loe mingka lekbaki anjo sekre sekre mulai takbongkarak pasang.


Anjo olahraga paling nyamanga punna kulleki appasuluk songok kulle tongki pasuluk emosi. Annemi samsak tinju atau panjaguruk salah sekre pakakkasak olahraga bajik punna kiballi nampa kiboliki ri ballakta. Niak injo tau biasa punna emosi ii parallupi niak ma bakji nampa bajiki pakkasiakna, annemi parallu naballi njari punna niak genggoi atau niak tena antamak ri akkalakna kullei nasaluroan anjo emosina anjari olahraga. Tania injo ji bawang, inne samsak toh cocoki nipake anjari pakakkasak bela diri, cocok dudu nipake apalagi punna erokki anui kalengta ri situasi bahayayya. Liba tongi pole pasuluk songok inne samsaka ka na pasuluk ngasengi tenagayya toh. Akboya mamiki tampak pakgentungan kassaka sollanna manna terasak antekamma ni bakji tenaja nang ngapa.


Nai angkuai kana jama-jamang konsultang ri bidang hukumji niak siagang keuangang? Niak tonji konsultang ri bidang kuliner atau kanre-kanreang, nisa’buki food consultant. Punna nampaiki nyungke restorang atau niak kanreang beru, kinjomi niparallui food konsultant. Anjo konsultan kanrea tugasna nabali chefka accoba menu berua, nyamang ji kah, cocokji ri lilana taua, siagang kulle todoki nasareang masukang apa kurang atau apa parallui nitambai sollanna anjo kanreang pila’ bajiki. Tania na anjoji saja, food consultant nabali todoki restoranga napatantu menu apayya erok napasadiang. Njari punna ningai kulinerka, kulleki pilei jama-jamang anjari food consultant, yang penting carakdekki pilei kanreang ga’gayya kasiakna, siagang tinggi kualitas kanreanga.


Anjo na muncul kan pakkutaknang, ngapa anjo punna ni tolaki cinta ya, pasti akhere na ni culik atoka pemaksaan? . Nampa sebelum na anjo sang Prabu mae jappa ri medan perang nga, iyaa harusuki bertarung rong siagang sekre ekko garuda pembawa maut, nampa berhaselek mi melakiran diri battu ri anjo sumpaeng. Anne tari yaa biasa na ni buka ri tari legong condong siagang beru ni lanjut siagang legong lasem. Tau menari yaa niak 2 (rua) tau. Ri awalak na tarian, salah sekre na penari kulle berperang anjari sang prabu, siagang anjo maraeng nga kulle anjari sang putri. Nampa ri pertengahan na, pemeran na anjo sang putri yaa lampai mae ri boko na panggung na sambei properti kipas ammake properti sayap emas.


Sultan Hasanuddin lassu ri tanggala 12 Januari 1631 ri Mangkasara. Nampa matei ri tanggala 12 Juni 1670 ri Mangkasara umuru' na 39 taung na di kuburu' ki ri Gowa. Sultan Hasanuddin anjo tokoh adat na Sulawesi Selatan na anjari pahlawan nasional poe. Sultan Hasanuddin anjo Karaeng Gowa ke 16.  Anjari Karaeng Gowa, Sultan Hasanuddin kullei na gabung kassa'na Kerajaan-kerajaan ri Indonesia ri timoreng ka erok ri lawang anjo bangsa Belandayya. Anjomi ka kassa'na Sultan Hasanuddin, tau Balandayya ri juluki De Haantjes van Het Oosten battu ri Balanda artina Jangang bura'ne battu ri timoreng. Sultan Hasanuddin poe karrasa' ki na lawang Balandayya, ka jai janji na tuntutan VOC tena na tarimai. Anjomi lassu perlawanan na siagang perang na siagang VOC.


Anjo anak-anaka ngaseng battuna ri ballakna biasa tenapa na sanmebi baju sikolanna mangemi akboya agang kakkarena. Kammami nagaukanga anne Ita, tenapa na sambei bajunna aklampami mange ri ballakna Riska akkiok nampa surang mange ri ballakna Jeri erok akkarena santo. Punnakarena santoki, batu ji ni parallui, mingka musti ri buttayya akkarena taua, tena kulle punna ri aspalki atau betonga. Sipattallu mi anne akkarena santo, naik nibeta musti mange alle taipanri pokokna nampa nikanrei surang-surang. Tena sallo ammetami Ita iyya, nampa Riska nabetai Jeri, njari Jerimi kamase mange alle taipa, nampa nakanre lalang ri ballakna Jeri. Sekreji kuranna anne ballakna Jeri nasabak niak kongkong naparakai njari punna eroki battu Ita surang Riska, nasuroi rolo’ Jeri sikkoki kongkongna sollanna tena ngondang tau.


Nakke siagang jai poeng agang ku ak rancana mae wisata ri Taman Safari punna liburuk sikolayya battumi. Katte ngaseng lekbak maki bolik bolik doek kulle ni pake lampa mae, nganre, siagang tiketta antama. Katte ngaseng lampa ri baribbasak na alloa kah teaki tangnga allo pi nibattu mae. Anne tampaka tena na rammang rammang olok olok ja, mingka tampak wisata kulle ki appilajarak poeng. Ri Taman Safari jai todong ni pasadiang jai janisik na karenang karenang , Safari Journey, Istana Panda, baby zoo, Animal Edutainment Show, siagang jai inji poeng. Karenang nomorok sekre ki cuba antumi Safari Journey. Katte ngaseng naik oto nampa ni bawa akkaliling Taman Safari nakulle cinik jai olok olok lalang.


Cendolok na tape odendee tenamo betai anne kanreang khasna tau Bugiska. Paling cocok punna karuengi sambil cidong-cidong ri dallekang ballak surang bestia. Kasiakna tanninga siagang sikekdek asang langsungi nikasiak punna nikanrei anne cendolok na tape. Cendolokna nipareki battu ri berasak ketang, nampa jeknekna anjo battu ri santang, kaluku paru’ nialle jeknekna. Nampa nisareangi golla eja encerek, nipanaung tommi tape leklenga. Anne loe ki guppa punna mangeki ri daerah Soppeng, biasa tau konjoa mange na patalai cendolok na tape punna niak purinanna. Paling nyamang punna nisareangi pole es batu, ommale segar mamo. Mingka punna tau tena kulle inung dinging, tala ngapa tonji iyya, nyamang tonji nikasiak punna tena na dinging.


Ri kammayya anne pemerinta na suroh masyarakat untuk aklette ammake battu ri Gas Lpg mae ri kompor listrik. Ri tahap pertama lekbami ni gaukang uji coba ri kota Denpasar siagang Kota Solo, ni bageang secara garatis kompor listrik mange ri anne ruayya daerah.

Anne paraturang battu ri kementerian ESDM, siagang perlahang-lahang aklette battu ri gas lpg tallu kilo  mae ri kompor listrik induksi 1000 watt, salang anjo punna aklette battu ri gas mae ri kompor listrik na pareki ammak-ammak rumah tangga anjari hemat battu ri pengeluaranna daripada ammake kompor gas silloe 10 sanggengna 15 perseng.

Kamma niakna anne paraturang seharuna aklettemki mae ri energi ramah lingkungan, mingka pammarenta parallu na perhatikang kondisi ballakna tiap2 tau apakah layakmi ammake kompor listrik iareka tenapa.


Karua, sementara anjo Elite Pro Academy paling muda kelompok U16 taung atau SMA. Nampa punna Thailand, Youth League pakarammulla umuruk 13 taung. Nakke ku kana punna klub singkamma Djarum atokah Jayaraya atokah klub badminton maraenga baeru ii pakarammula na bina badminton wattu na anak anaka lekba mi antama 16 taung, teai 12 – 13 taung, katte tena kulle lekba gappa emas Olimpiade. Sepak bola singkamma tong ji. Katiga antu bentuk na turnamen. Elite Pro Academy anne ni bage ri tallu grup, masing masing 6 tim. Sinamperek ni alle 8 tim barak antama ri babak berikut na. Arti na sebagian anjo kulle sebagian akkarena 10 kali lalang na sitaung.


Kevin Sanjaya Sukamuljo iamiantu sala sekre pemain bulu tangkis terbajik ri Indonesia lalang beberaa taung terakhir. Assiagang pasanganna, Marcus Fernaldi Gideon, prestasi ganda putra eja kebo anjo sannak fenomenal. Kevin sanjaya sukamuljo lassu ri 2 Agustus 1995 ri Banyuwangi, jawa timur. Kevin iamiantu anak kalakbusanv battu ri rua sianak baine burakne Sugiarto Sukamuljo siagang Winartin Niawati. Kevin iamiantu kamanakanna pebulu tangkis nasional ia poeng akkarena ri nomorok ganda putra, Alvent Yulianto.
Semenjak ri cakdina, wattu nampangna umuruk 2,5 taung, Kevin sannakmi akrab siagang bulu tangkis. Ia mengenal olahraga tappe bulu anjo battu ri bapakna ia biasa akkarena bulu tangkis ri lapangan boko ballak na.


Na pakamma iya ngaseng tena mentong na erok pakrisi atoka na buno makhluk hidup ka manna mamo barak kulle na pake nganre iyaa tena memang tong na erok. Jari kulle biasa na battu ri ujung na kematian nga ri kaleng na. Nakke iyaa teai ja tau anut Jainisme, kah nakke ku isseng punna taua ngaseng na anut ki fundamental Jainisme secara ekstrem, kulle kapang tena mo niak kehidupan lalang na anne linoa. Nakke tena ja ku dukungi sikap toleransi singkamma yaa anjo bahaya na. Mingka nakke sannak ku dukung na sikap toleransi antar umat beramaatoka tena na beragama memang sekali na.


Na parintahkang ki Nabi Muhammad SAW lalang nganre ta ri sunnahkang ki punna erok nganre siagang limang kanan ta. Ka anjo sunnah na battu ri Nabi Muhammad SAW wattu inji tallasak ri 14 abad lalu a. Ka punna limang kiri anjo ri ngai ri pake punna erok ri bissai kaleng ta, sikamma le'ba ta'mea na tattai anjo mi Rasululullah SAW, na sareangi sunnah umat na punna nganre ri limang kanan ki. Ka jai poe barokkah na limang kanan ka. Sarringi ri pake punna erok ki sareang anu baji' ri tau maraenga. Ri gaukangi poe sunnah na Nabi Muhammad SAW anggapla ki pahala.


Wattungku sikola riolo niak wattu nikana pesantreng kila’. Punna antamakmi allo pertama bulang rumallang sanggenna siminggu wattunna. Antamakki bari’basak nasuroki langsung angngallek jeknek sambayang anjo ustazka nampa nasuroki antamak ri masigika. Na ajarakki rong angngaji nampa na ajarakki antekamma batena surang battuanna anjo nikanayya sambayang dhuha. Njari lekbaki napau antekamma batena, nigaukangmi. Lekbakna nigaukang najelaskanmi injo ustazka iareka gurungku kua jai kabajikanna anjo sambayang dhuhaka, njari punna tenaja niparek bari’basak kulleki nilaksanakan anjo sambayang dhuha manna rua rakaat, kabatuanna bajiki bedek dalleka. Kulle tonji iyya nilaksanakan sanggenna sampulo sekre rakaat. Punna rutingki assambayang dhuha, biasa pila' jai dallekta, ka tena iya ngaseng tau kulle gaukangi.


Beberapa wattu laloa ri ujung na taung 2019, niak sekre masigi ri rampik na kompleks ballak ku, na kumandangkan ngi pengumuman kana niak tau lekbak mangkat. Wattu na baribbasak sanggeng na bangngi ri anjo alloa, battu ri masigi ni langngerek sayup sayup doang tena na tappu tappu. Tena na sallo lekba anjo, ri sekre bangngi lekba na adzan Isya akkumandang, nakke mae ri minimarket erok lampa malli sekre rua botolok minuman erok ku siapkan ri ballak ku. Nakke ri lalanga ero mae moterek ri ballak ku, mingka tiba tiba bosi naong sannak derasak na, nampa nakke berteduh ma ri rawa na anjo masigi ka.


Na nia sekre pappisoloro tanga kungai, mingka tena tonja nakucallai, iami injo eskrim iareka es tontong iareka ngasengna kanreang es nampa tanning na niaka pengawekna. Riolo, ricakdiku kungai ji inne, mingka kamma inji pangngai anak-anaka. Lompoku mi naik, na ku issengmi ammatu-matu. Lekbami ku isseng inne eska sanna tinggina gollana, na iami sabak lana olojaki garring golla. Inne pappisoloroka kuliliang mange mange sollana naku tenaja tassayu naku kanre mana sikekde. Manna mamo assipaki ri kallong kallonga, mingka loe tongi ri kalengta na kodi na erangnganmaki garring ri batang kale. Apa pi pole punna takliwa nikanrea. Na inne es krim nga loemi tassiara dan sanna empona ni ruppa risikamma paddakanga.


Mie jangang croisantnga anne rianggap kanreang appare lippuki, nasaba' anjo croisant baji'ka bantukna nia mie ca'di keorok ri bo'bo'na croisantnga. Nia' tau akkana anne mie jangang croisantnga anehki rupanna siagang tena najelas, ritambai mami sambala tarasi nyamangi. Mi ayam croisantnga anne appare lipukki nasaba' nagabungi rua kanreang bedayya anjari se're nampa tena na nassa. Croisant anne singkamayya roti ri Pranciska nampa mie janganga anne indentikan kanreang ri indonesiayya siagang ri chinise dan ripatala'ki siangang kuahyya. Mie jangang croisantga anne ribaluki talumpulo pitu ribu se're nasaba' anne ribalu'ki ri ga'de ga'deang lompoa. Nia tau angkana anne mie jangang naik kelas, nia tong angkana mie jangang campurang Prancis


Riolo niak rua tau akmoro-moroi nasabak niak tau apparek dosa, zinah. Nabi Muhammad SAW nalangngereki anjo tau moro-moroa, mingka akjappa sannang ji tarrusuk. Tena sallo, anjo tau ruayya angguppai tedong mate mingka bangkengna sisaklaki. Rasulullah SAW napaui anjo ruayya, aklampa maki nampa kanrei anne dagingna tedong matea. Takbangkai anne ruayya nampa akkutaknang, antekamma batena nikanre dagingna na anu matemo. Njari nakuai Rasulullah SAW, katte ki callai sari’battangta, lakbi kodi anjo nipareka daripada nganre dagingna tedong mate. Anne kajarianga nialle battu ri hadis nariwayatkanga Abu Dawud. Battu ri anne kajarianga kulle ngasengki issengki kua fitnah tena na bajik nigaukang nasabak lakbi kodi daripada nganre daging tedong matea.


Niak anne sekre tau kampong nalaloi bulu’ sibuntuluk surang sekre tau toa tena kulle accinik nampa jai garringna ri kalengna. Anjo tau toayya accidongi sambil bawana basa’buk tojeki kala’bianna Karaengata’ala nasabak ia nipilei nitaba garringa. Anjo tau kamponga akkutaknangi battu kemaeki niselamakkang? Kukarek nisessaki ri anjo garringa. Anjo tau toayya na engkaki ulungna nampa nakana niak kijai lilaka njari kulle kijaya sa’buki kabajikanna Karaengata’ala, njari kullei ku u’rangi Karaengata’ala allo allo. Siagang niak kijai atingku njari kulle kijaya issengi Karaengata’ala ku. Lekbakna nakua kamma anjo tau toayya, antu ngaseng tau kamponga langsung tongi toba’, appalak pammopporang ri Karaengata’ala nasabak nisareang kijai ngaseng kagassingang. Anjo lagi tau toayya anu garringmo nanpa assukkuruk kijai, apalagi katte anu gassing kijaki.


Handphone iareka pakakkasak komunikasi sanna’ populerna kamma-kammayya anne. Wattunna beru suluk anne HP ya langsung tongi populer silalonna nasabak canggih dudui nampa kulle nierang-erang manna aklampa kemaeki. Jai piturna lalang kamma kamera, game, poto, kulleki pilangngeri kelong siagang kulle tongki akkiring kabarak atau inpormasi allaloi SMS. Nasabak niakmi HP tenamo nasukkarak kinne punna erokki carita surang nai kah, tenamo. Yang penting ni issengi momorok HP na anjo gaua, kulle maki accarita, manna maraeng negaraki. Njari memang parallui ki balliang anakta HP ka napake tongi biasa ri sikolana appilajarak. Mingka mustiki awasi apa naparek ri HP na nasabak punna tena ni kontrolki, bahaya tongi anjo pergaulanga kinne bela.


Mantan pebulu tangkis Indonesia, Taufik Hidayat anjari bintang tamu ri konten yutub Vincent Rompies siagang Desta. Lalang kesempatan anjo, Taufik Hidayat accarita loe hal-hal mulai ri ia pakaramula antamak ri dunia olahraga bulu tangkis. Mingka ternyata niak fakta menarik tamae ia sebenarna eroki anjari pamain sepak golok. Wattunna masih umuruk muda, Taufik Hidayat mangngaku erok anjari pamain sempak golok sabak biasa akkarena olahraga anjo punna amminro assikolah. Mingka impianna anjo tena na setujui manggena. Lekbaki sekre wattu Taufik ketahuan akkarena sempak golok, ia langsung ni kanassui manggena akhirna ia mallakmi untuk akkarena golok moterek. Kamma mi anjo sikekdek pengalaman angantaraki Taufik Hidayat anjari pemain profesional lalang bulutangkis.


Ke rua niak Futsal, pertama kali na nakke cinik cinik futsan antu mi pertandingan na anak sikolah (punna tena ku salah anjo wattua event na Pocari Sweat). Anjo panitia na palaki tiap sikolah kulle na kerahkan suporter, apalagi sinaperek niak hadiah suporter terbaik. Kah anjo ngaseng agang agang ku minawang ngasengi cinik cinik nampa pinduk ku todong minawangi akkarena rinjo, yahh nakke minawang tong ma cinik cinik. Suasana na memang tong meriah ki, manna mamo tena na singkamma punna nonton ki sepak bola. Salah sekre na moment paling bajik ku wattu ku cinik cinik futsal antu mi wattu na sikolang ku na juarai turname Pocari Sweat (ri taung ka rua ku SMA).


Disney Studio napareki issede’ pilleng Aladin battu ri salah sekre pilleng kartunna Disney ri taung 1992. Anne pilleng Aladin tentang petualanganna Aladin, buru’ne lambarrang gammarak. Putri Jasmine iyya baine barani, konci na anne pillenga. Agrabah iamintu kota niaka ballakna Aladin konjo, eroka naroba katallassanna iareka palukka, nasabak nayakini kua takdirna salla’ lakbi lompoi. Ri tampak maraenga, Putri Jasmine iareka anakna karaeng tenayya lekbak nakasiak aklampa-lampa, ri ballakna ji tarrusuk nasabak nipisangkai ri manggena. Padahal anne Jasmine sanna’ erokna narasa katallasang pantarak, erok tongi niak naroba tentang tampak tallasakna, Agrabah. Wattunna Aladin siagang Jasmine sibuntuluk, langsung tongi singai, njari apparekmi rencana sollanna kulle assuluk Jasmine battu ri ballakna mange ri pantarang. Bajiki nicinik anne pillenga nasabak pilleng kartunna poeng na sanna’ loena tau angngai’i.


Haloo pammopporanga punna jawaban ku nakke sikedde berantakan. Anne pertama kali na nakke annulisik jawaban ri Quora. Sepanjang lalang na ka toangan ku sanggeng na 21 tahun anne, nakke beru ka pakei Smartphone lalang na ni pannoi kebutuhan gadget allo allo. Sebelum ku jawab ki siyapa sallo na nakke ku pake anjo HP sebelum na ku sambei. Kulle kapang kamma anne carita na perjalanan ku ammake HP. HP pertama ku antu mi Nokia, ku kaluppai seri na apa, antu warna na biru, pink, kamma anjo ehh. Anne ni sare ka ri ammak ku wattu ku kelasak 4 SD (2009). Anne HP yaa bertahangi kurang labbi lalang na 2 taung sanggeng na naik kelasak 6 nga.


Neuralink antu mi teknologi paling beru antu ni kembangkanga Elon Musk. Anne alat ka fungsi na anjari direct interface ammake otak. Cara na antu mi ni terapkangi puluhan sabbu nano wire mae ri lalang otak sanggeng na pikiran ta kulle ni baca ri komputer ka. Teknologi anne na parek manusia yaa kulle interaksi langsung siagang mesin antu ammake pikiran. Teai ji anjo bawang, berkembang na anne teknologia, informasi na todong langsungi kulle ni streaming mae ri lalang otak ta jari tena ja na parallu layar atokah headphone sede. Sa bella na anne teknologi na janjikan niak working prototype antu ni implant mae ri otak bawi.


Inne Ani punna mangei ri kantorokna, tena na mantang sanggenna karueng, sanging moterek rioloi, allo-allona kamma injo. Njari sekre wattu nikioki surang bos na, nasabak jaimi anne laporang antamak kua kuttui Ani. Nikutaknangi ri bos na kua apa nuparek moterek liba manna tenama wattu moterek ii kau moterek riolo mako. Njari nakuami anne Ani, niak bisnis jai’ku bos. Tallu anggotaku anjai’ punna bari’basak, anjomi biasa parallu ku kontrol, kucinik bahangna niak kija atau lakbusukmi, kuajarak antekamma modelek baju parallu naparek, kuparekkang kanre todo’ nasabak sanggenna karueng mantang kamase bos. Njari nakuami bosna, manna lompo antekamma bisnis maraengnu pantarak, tena kulle nuabaikang anne tanggung jawabnu ri kantorok. Budi niak tonji balu’-balukang lompona ri ballakna mingka karueng tompi nampa motereki, akmio mami Ani nipauang.


Aurat na anjo baine a, niak ri ngaseng na kaleng na battu ri ujung u' na sanggeng na ujung bangkeng na. Kecuali rupa na telapak limang na teai ji aurat. Punna assulu ki mange ri luara balla ta nampa niak bura'ne cini ki teai Mahram ta, kulle ki anggappa dosa na mangge ta poe anggappa tongi dosa. Anjo mi kasihani mentong mi totoa ta, tea ki sembarangang assulu nampa tena ri tongko ki aurat ta. Ka mangge ta ri akhirat mungko ri mintai tanggung jawab ri Karaeng Allah SWT. Jai tonji baine Muslimah ya issengi anne akibat na, tapi jai inji tena na turuti parintah na Allah SWT.


Teh manis iamiantu minumang ni pare battu ri larutanb teh ni sare pamanks, biasana golla takbu, riolonganna minumang anne ni pasadia. Ri mangkasarak teh manis ni sarei es batu biasana ni kana es teh. Es teh biasana tena nia tangang ammake pemanis, biasa na nakke appaseng kale kale punna eroka es teh tena ni sarei golla. Sikuntung ballak pangnganreang na sare  pilihang mange ri paballina punna nia appesang minumang teh iamiantu bambang iareka dinging. Rupanna kasiak tanning ri anne minumang kas cocoki ri lidana tau mangkasarak. Ri mangkasarak, maraenganna ni pare ammake cara tradisonal teh manis ni pare ammake botol iareka akkotak. Sikuntung merek teh manis i lalang kamasang appakaramula nia ri tahung 2000-an sanggengna ri pakamma inne, teh manisna anjo na sarei pakatanning tambahang assingkamma kasiak buah buahanh iareka aroma cangkeh, melati, mawar, lemo tipisi, iareka ni sare pakatanning asli. Rua merek teh manis lalang kamasang ri Indonesia sallomi niak na iamiantu teh botol siagang teh kotak.


Wattunna bari’basak ambangunga langsung annyungke pakkekbuk, niak kucinik cammik accidong ri dallekangna pakkekbuka, matanna nacinik tarrusukka, njari kusareangi kanre, kualleangi juku sollanna nakanrei. Mukona kamma anjo niak mi issedek, allo-allona sanging niak ri dallekang ballaka punna bari’basak. Pila’ sallo pila’ kungai kucinik anjo cammika, niakmi ni nawa-nawangku erok ammarakai cammik. Tala sallo niak urangku akpakngara’a camikna, lakbu bulunna, nikanayya cammik persia. Warna cammika keboki, gau’ki warna matanna, kakba’ bulunna, bodoi bangkenna siagang lakbu putinna. Nangai’a napinawang sanggenna pakkekbuka punna la suluk ballaka. Kamma tongi punna amminroma, natayangi tonga ri dallekangna pakkekbuka, kusarei areng ii Boy nasabak buru'ne anjo cammika, tania baine.


Televisi anjo kullei na tampilkan audio visual ri hasilkang sikamma gambara' a'giok, niak tong sa'ra na nampa niak warna na. Ri jamang anne jai mi arenna Smart Tv ri balukang. Tea mi televisi biasa ji. Sikamma Televisi tabung ato Televisi LCD biasaya. Niak mi anjo Smart tv. Kulle ri sambungkan ri internet nampa accini Youtube, Netflix ato video streaming lainga. Jai todong merek-merek beru sikamma Xiaomi, TCL, Changhong na jain poe merek lainna. Punna Smart Tv na Samsung na pake ki Tizen OS arenna. LG Smart tv na pake ki WebOS. Punna niak Smart Tv ri balla jai hiburan ri kasia' nampa sannang mi ana-ana' ka poe accini-cini.


Makaroni siagang keju anjo kanreang assala amerika biasana ripatalaki ri  kanreang bari'basa'ka, kanreang allo, siagang anjari camilang anne lomoi ripare'. Kanreanga anne se'rea jai krimna, karringgi, siangang lammai. Kanreanga anne ripareki ri makaroni siagang saus keju nampa ri langgangi. Biasana nia' rua keju ripakea appare makaroni siagang kejuna bebasa' ji ripilei. Batena anne ripareki makaroni siagang keju anjo ripallui rolong makaronia nampa' ripallui. Nampa ritumisiki lasuna bombaya siagang lasuna leko' sanggenna bau. Nampa ripatambai tarigu, susu, makaroni le'baka ripallu, keju, kaldu bubbuk, marica, siagang ce'la. Nampa ripantama ri loyang tena nabambang nampa ripantama'ki ri ovenga ri ruampulo manne'ka. nampa riangka'ki, nampa ripatala'ki siagang sambala.


Beliau na hamparkan ngi jubah ri rate na tanah nampa na palak barak anjo Hajar Aswad ni bolik ri tanga tanga na hamparan na anjo jubah na. Beliau kemudian na palaki masing masing suku na karawa ii ujung na anjo jubah yaa siagang siagang ngi ngaseng na palak na angkat anjo Hajar Aswad nampa na bolik ri tampak lekba ka na tampa ki. Persengketaan na anjo selesai langsung lalang damai. Kepemimpinan na Nabi Muhammad anjari kepala negara ni pakarammula wattu na kaum Muslim Hijrah batu ri Makkah mae ri Madinah. Ri anjo kota suci aa kedua bagi na umat islam anjo mi, komunitas caddi kaum muslim ri rawa na kepemimpinan na Nabi Muhammad Shallalu Alaihi Wassallam ak himpun.


Ri Tolaki, Sulawesi Tenggara nia' kanreang arengna anjo sinonggi. Sinonggi anne kanreang dipareki ri sagua, ripalluki siagang je'ne sanggena kantala'ki. Suku tolaki anne nia'ki ri tuju kota siagang kabupaten ri Sulawesi Tenggara, iami antu Kendari, Konawe, Konawe Selatan, Konawe Utara, Kolaka, Kolaka Utara, dan Kolaka Timur. Ri tau tolakia, sinoggi anne kanreang pokoka anne amessukmi artina nasaba' baku anggalaki siagang kanre. Ri tolaki nia' kabiasaang akka'dok kanreang sinonggi rama-rama iamintu mosonggi. Sinonggi anne rikana budayawan lokalka assalana ri kana posonggi sangkammayya sumpit ripareki ri buloa dipare alusu'ki longga'na tena na sampe sampulo sentimetere. Anne alatka ripake angalle sinonggi ri pannena


Ri allo minggu na ri tanggala 1 Januari 2023 erok ka lampa rekreasi siagang tallu agangku. Ammali memang maki tiket na Ancol na Dunia Fantasi ri online ka battu na ji subangngi ri balli mentong mi. Ka tena ri kulle ammali tiket ri rinjo. Mangeka jappa ri Dunia Fantasi ri ancol Jakarta siagang agang ku tallu tau. Sanna sannang ta ngaseng ka beru pa mange antama ri Dunia Fantasi. Jai na poe wahana na kulle ri karenai sanggeng ta puas. Bari'basa na mentong niak maki dallekang na Pintu gerbang na Ancol nampa mange ri Wahana na Dunia Fantasi. Wahana se're ri karenai anjo Bianglala na. Kulle ri cini ngaseng wilayah na Dunia Fantasi a sanggeng ta accini laut na Ancol poe.


Kelong daerah battu ri Toraja, Sulawesi Selatan anjo niak judulu na Marendeng Marampa. Anjo biasa na ri kelongang punna ri acara sannang sikamma acara sambutang tamu na acara tau bunting. Nakke riolo pernah tonga akkelong anne kelonga wattu ku ri sikola SMK ku, ku kelongi siagang annang agangku nampa ku amminawangi tommi gerakan tari na sike'de. Tena ja na juja dudu anne kelonga ri kelongi. Ka irama na baji' ki ri langngere ri toling nampa baji' ki arti kelong na mentong. Nakke punna ku kelongi kulle sannang nyawa ku, sanggeng na kamma-kamma anne ku hapala inji anne lirik kelong na Marendeng Marampa saking ku ngai na.


Punna coto injo kanre lompo iareka kaddokang, na kinne la ku pangasingara tongi, pappisolorok na. Kammami barongko na pisang ijo. Inne barongkoa sanginna nia ri pakgaukang tu Mangkasaraka, na loe todo nibalu ri pabalu kanre jawayya allo allona. Na munna lappareki tawwa barongko, parallui nipasadia, iami injo: unti lompo (sambarangji unti, mingka bajiki puna unti tekne), santang kaluku, bayao, golla eja lekbaka niparuk, golla kassi, na cekla, na raung unti la pakbungkusukna. Na punna pisang injo, pappisoloro gampanga todo niboya dan nirasa, parallui tongi nipaknia punna lappareki tawwa, kammami: unti lompo, tarigu, golla kassi, cekla, mantega, raung pandang bau, santang kaluku. Na injo lajjari jeknena, iami injo: santag kaluku, labuk, raung pandang bau nisikko, golla kassi, na cekla.


Johar punna bari’basaki mangei angngajarak ri kampusna, sanggenna karueng biasa nampa ni allei surang anakna. Lekbakna anjo, battuna ri ballakna langsungi akbaluk-baluk. Sallomi akbaluk-baluk Johar, cakdi ngaseng kijai anakna nyungkemu balu’-balukkang ri ballakna. Anjo nabalukanga iareka bahang campurang, potolok, karattasak, kanre-kanreang, lipa’, pokokna iya ngaseng kullea naballi nampa nabalukang pole. Mingka nasabak niak ga’de-ga’dena ri ballakna, biasa gajina lalang sibulang tala napakei, tena kurangna. Anjomi bedek paralluna niak jama-jamang maraengta, manna tania pegawai mingka punna carakdeki akboya doek, bajikji nikasiak, manna ri ballakki nyungke, tenaja na parallu apakah intu mange, punna niak doek, panjari rolo’ modalak, iamintu salla' niputarak punna erokki pajappa bisnis.


Karaeng Fir'aun anjo tau tena kulle tena ri isseng ri agama ta agama islam ka. Ri masa wattu na tallasak anne Fir'aun na akui kaleng na anjari tuhan, na ia ji kulle ri sembah. Niak pi Nabi Musa AS, ri utus ri Karaeng Allah Talla, nampa na sareangi dakwah lurusu ri ummat na anjo wattu a. Nabi Musa ri sareangi Allah Taala mukjizat salah se're na kulle na bela lautang eja ya, na anjo mi Fir'aun na bala tentara na ngaseng mate mi sebelum na tobat ri Karaeng Allah Taala. Sanggeng na mayat na utuh inji sanggeng na kamma-kamma anne.


Maraengi siagang Romang Pinus Rombeng, niak pole sekre tampak wisata ri Kabupaten Bantaeng viralka kinne. Arengna tampak wisata Batu Doli, atau biasa nisa’buk “BaLi”. Anne tampak wisata jekneka riolo binangaji mingka luaraki, loe batu-batu lompona siagang cakdia. Nasabak loe tau nangai aklampa konjo akjeknek sambil attunu juku, niparakaimi siagang pamarentayya, nipaga’gai. Njari kamma-kammayya anne, niakmi gazebo nipasadiang konjo, loemi pasilitasna. Punna erokki mage konjo, erang memang maki loe-loe baju ka la basaki. Punna erokki attunu-tunu juku, tea maki erang pattunuang ka niakji kulle kisewai konjo. Niak sanggarak unti, bakwang, siagang lame kayu kulle kipesang. Pokokna puaski bijangta punna kikioki mange konjo.


Sebelum ta katte ni ulas ki kapan anjo sekre kitab suci kulle ni kana kadaluwarsa, kulle niak bajik na katte ni pahami rolong kana bage na anjo penganut agama kitab suci na anjo sumber pengetahuan, panduan atokah tuntutan bagi anjo tau pemeluk pemeluk agama yaa. Ammake pahang fungsi kitab suci singkamma anjo kana kulle sekre kitab suci kulle ni analogikan ammake peta situasi sekte kota ni kana kadaluwarsa punna objek siagang bentang alam na ri anjo kota yaa kulle tak roba. Niak infrastruktur atoka objek beru antu ni bangung, atoka niak objek riolo niak kamma kamma anne lekba mo lanyak.


Akbangi ri hotel imiantu sekre hal biasa mange ri sikparua tau, mingka punna tau bungasak akbangi ri hotel biasa sikekdek bingung sabak niak sikuntung langkah-langkah parallu ni isseng. Pertama appesang rioloki kamarak sebelumta battu ri hotel iareka akulle ji appesang langsung ri bagian pelayanan hotelna. Mingka ri kammayya anne sabak canggih mi teknologi akkulle ki appesan online ammake sejumlah aplikasi, bajik aplikasi travel iareka website hotel.
Sibajikna katte appesan lewat website resmi na skrea hotel sabak bias aloe promo na tawarkan langsung mae ri pengunjung website.
Keuntunganna appesan kamar hotel secara online iami antu akulle ni isseng kana niak ja kosong kamarakna untuk ni sewa, siagang hargana lalang na sekre kamarak. Tena anjo akkulle ni cinik fasilitas apa tassadia lalang pilihanna.


Wattunna taung 1995 niak nikua Daeng aco, jama-jamangna iareka akbaluk roti akkaliling ri agang-agang cakdia ri mangkasarak akdongko motorok gandeng. Nyamangi kasiakna rotina ka ia tonji apparek, na sanna' jaina paballina. Niak sekre paballi tetapna nikana achi, anak baine umuruk 5 taung, teai aklampa mange ri sikolanna punna tenapa ammalli rotina Daeng Aco. Kinne taung 2023 mi, ternyata akballu kinjai roti ii Daeng Aco, mingka loe dudumi tampak balu-balukanna, arenna "Ga'de Roti Saril", loe cabangna, niakmi ri Maros, ri Gowa siagang ri Pangkep. Akmole-mole tommi antamak ulasanna ri koranga siagang telepisia. Ternyata pole anne ii achi, paballi tetapna rotina Daeng Aco, anjari manajerki ri salah sekre tokona Daeng Aco.


Hana sanging nangai aklampa mange ri ballakna dato’na punna allo ahaki ka tenaja na aklampa sikola. Ballakna dato’na tenaja na bella battu ri ballakna, punna assapedai ruang pulo menitji kapang niakmi ri ballakna dato’na. Anne dato’na Hana loe jangang naparakai ri dallekang ballakna. Pak Ridwan iareka tau mantanh ri ampik ballakna libaji battu nabali dato’ apparakai jangang. Ternyata anne Hana nangai mange ri ballakna dato’na nasabak nangai punna niparekkangi sop jangan kampong. Resepna sederhanaji, nipallui rolo’ janganga siagang layya sanggenna lumu’ sikekdek rateanna pepe’ sedang. Lekbak antu nibambangi pammajak la nipakea nampa tumisikmi lasunana sanggenna assuluk bau’na, pantamakmi wortel siagang lame-lame, tambai raung lasuna siagang seledri, bunoi pepeka, passadiangmi tayangi sanggenna kammu’.


Teai maki kana upacara adat ma, pakaian adat na poeng nah lekba mo ni salah. Jai kamma kamma anne, tena mo na make baju antu ekko na na sapu ii lantai aa, bunting baine yaa biasa na ammake kebaya pute siagang siger khas Sunda. Padahal pakaian adat Jawa sannak elegan na tongja nah! Warna bolong beludru ni padukan warna bulaeng dehhh ..... manna mamo battu ri segi riasan na, memang adat Sunda labbi kalem nampa cantik ki. Ibu ibu anne ri gambaraka semenata rewang / lagang ngi. Punna ri tampak ku, anjo tau punna ya acara biasa na na bayaraki 1 – 2 tau antu carakdeka pallu pallu. Sedangkan anjo ammak ammak rampik ballak ka kebanyakan mempo mempo ji sambil ak gossip, yang penting lekba ki mae setor muka, punna wattu na mi ngareng nampai antu paling riolo ngalle panne haha.


Siomay juku' pama anne karringi siagang lembe'ki cocoki anjari camilan ri imlekka siagang pammanakanga. Bahanna anne siomay juku' pama anne bahanna juku' tuna, bongga jangang, nori, leko lasuna, lasuna kebo', cella, marica, golla, kecap juku', minyak wijen, kebo' tallo, je'ne dinging, tepung sagu, kecap te'ne, siagang limo. Nia' tong bahann sambala'na anjo nia' tiboang sanggara', lasuna kebo', lombo' eja kariting, golla eja, ce'la, je'ne bambang. je'ne camba. Makase're ricamporo'ki jangang, juku', nori, lasuna juku', ce'la, golla, kecap juku', minyak wijen, siagang leko lasuna ricamporo sangenna rata. Makarua, riipantama je'ne es, siagang kebo' tallo nampa riaduki poe'. Makatallu ritambai tepuk sagu nampa riadokki poe'. Nampa risinruki adonanga ritaroi ri ratena leko' untia le'baka rialasi minyakka, Maka lima rikukuski ri pepeka talumpullo manne sanggena ti'no. Siomay juku' pama ripatalaki sambala, kecap te'ne, siagang limo.


Subangi lampa ka ri balla kanre Warteg arenna. Beru ka antama ku bau mi anjo ngaseng kanreang na na niak a’rasa tena na baji kanreangna. Ku cini ki kanreang na dan ka’dokang na se’re-se’re tena poe na nyamang ku cini ri mata ku. Erok tea erok ku ballimi anjo ka’dokang Juku Lele na gangang kangkung siagang kanre kebo’ sike’de. Beru ku bau’ rasana anjo tena memang mi ku erok kanrei. Nampa ku erok nganre anjo Juku Lele na tena ku ngai. Anjari tena ku kanre anjo Juku Lele na ku sambaei ka’dokang ku ri Bayao. Ka anjo bayao a punna ri apai pasti annyamangji ri kanre.


Olahraga push-up anjari salah sekre olahraga paking gampanv kulle nigaukang. Anne olahragayya sanna’ dudu gampang punna erokki assuluk songokta. Ka anne olahragayya kulle jaki gaukangi manna kemae, manna mamo ri tampak cakdia ji kulle tonji. Punna erokki olahraga push-up, pakaramulaki ngalle gaya tinro mingka rupanta ri daparaka. Nampa ruayya limangta ki boliki ri ampikta, kiri siagang kanangna kalengta. Lekbakna anjo kisorongmi kalengta naik mingka musti lurusuk bangkengta siagang ri bokoangta. Kiulangi tarrusuk sanggengta mangngang. Anne kulle kigaukang manna allo-allo, na pagassingi anne limangta, kulle tongi nibentuk oto’ limayya punna rutingki olahraga pushaup, bajikna ka gampangji, tala niak ji apa-apa parallu kipasadiang, lammorok ji pole nasabak tenaja parallu ki bayarak.


Olahraga iareka salah sekre pakgaukang pakarannu-rannu bage anak jaia kabajikanna. Tea laloki sia-siakangi kesempatang pasi issengangi olahraga mange ri anakta, ajaraki anakta manna cakdi kijai sollanna nangai olahragayya. Punna erokki issengi olahraga apa bajika untuk anak umuruk annang taung, anjo kullei pabajiki kalengna nasabak ri umuruk kammayya anjo libai kambang kalengna njari punna aktifki kalengna liba tongi lompo naik. Njari kulleki ajaraki a’lange-lange. Anne olahragayya bajik dudu punna anak umuruk annang taung ka bajiki untuk perkembanganh kalengna, kullei tinggi lompo naik nampa bajiki kalengna punna olahraga a’lange-lange. Apalagi anne olahragayya jai ji tampakna kulle ki pake, biasa nipasadiangji pole ri sikolana, gampangji pole niballiang pakakkasakna ka tenaja na susah.


Televisi ri allei battu ri kata tele ato bella na visi ato gambara'. Sederhana na, Televisi anjo alat elektronik fungsi na na sajikang tampilang visual lalang bentu' gambara' na sa'ra. Na Televisi kulle ri siarkan ka battu ri jara' bella. Televisi ato Tv kalenna anjo perangkat audio visual na fungsi na kulle na sajikan informasi. Kulle tongi anjari saran accini-cini hiburan. Tampilan audio visual ri hasilkang sikamma gambara' a'giok, niak tong sa'ra na nampa niak warna na. Anjomi Televisi sarring ri panjari sarana hiburan ri wattu kosonga. Ri ngaseng balla ri linoa niak Televisi na se're paling sike'de. Ri Indonesia jai siaran televisi terkenal baji' televisi swasta ato televisi negara. Kamma-kamma anne jai mi televisi kullei ri sambung ri internet ka. Anjari jai mi kulle ri tonton sikamma ri Youtube na Netflix.